text:
ORANJESTAD – Departamento di Salud Publico (DVG) ta activo y ta haci controlnan regularmente na tur supermercado y restaurant, asina Minister di Salud Publico sr. Dangui Oduber trece dilanti.
E mandatario a indica cu na momento cu DVG ricibi keho di un of otro violacion cu por afecta e salud di nos comunidad, esaki ta wordo tuma na serio y ta wordo controla mesora cu man duro. Un bon hygiena ta hopi importante pa salud y bienistar. Pesey e controlnan di DVG ta instrumental. “ Nos kier garantiza comunidad cu e productonan cu ta wordo consumi ta di bon calidad y tambe cu e fecha di vencemento ta corecto y cu tur documentonan ta na ordo” e mandatario a bisa.
Por ehempel algun luna atras DVG a actua riba e keho cu ta trata di e holor desagradabel cu tin den cierto establecimento y cu esaki ta bay riba cierto productonan. Den esaki DVG a sera algun establecimento pa nan regla nan asunto di higiena y alaves dunanan e conseho di con y ki producto nan por uza, pa esaki no sosode mas.
Minister Oduber a pidi tur doño establecimento pa mantene nan mes na e reglanan di higiena y tin carchi berde na ordo pa asina evita di haya multa y/of mester sera bo establecimento. E controlnan di DVG ta bay keda sosode regularmente conhuntamente cu cuerpo policial.


c: text/html

text:
Centro Hudiu Chabad di Aruba ta ofrece servicio di 30 minuut pa comunidad pa...
Rabino Ahron Blasberg, Chabad di Aruba, sa cu pa involucra miembronan di e tribu hopi biaha mester baha e bareranan pa entrada, tin biaha...
Asina bon…, nos Papiamento ta…? Tocante regla y excepcion den nos verbonan
Den nos edicion di e siman aki atencion, no pa promer biaha, pa regla, uso y excepcion den aplicacion di verbo den nos idioma....
Minister di Finanzas: Si no frena e overtime, esaki lo surpasa 10 miyon florin;...
Durante un conferencia di prensa di Gobierno di Aruba Minister Xiomara a elabora riba pago di overtime. Siman pasa Gobierno di Aruba pa medio...
Hulanda kier encurasha menos uso di avion; ATA ta monitorea e desaroyo aki di...
E ta bira como 20 euro mas caro pa biaheronan cu ta cuminza nan vakantie na Schiphol. E ta nifica cu en bes di...
BCA ta mantene e reserva obligatorio na 24,0 porciento; Mester mantene e tasa di...
E reserva obligatorio di banconan comercial ta keda na 24 porciento. Esaki ta decision cu Comite di Maneho Monetario, CMM di Banco Central a...
Hopi mas hende den construccion y desaroyo rond Aruba tumando mas cuenta cu conservacion...
Tabata na 2018 cu Bon Dia Aruba a raporta cu expertonan internacional den e ciencia y conservacion di shoconan tabata na Aruba anto a...
Pueblo di Aruba ta cordialmente invita pa bin atende Expo di Salud enfoca riba...
Diasabra 24 di September lo tin un Expo di salud cu yama āPromove Salud y Bienestar 2022ā cu un focus hunto contra malesanan cronico....
Prome Minister Wever – Croes a resumi algun reunion interesante cu a atende durante...
Manera cu a anuncia anteriormente, e siman aki Prome Minister Evelyn Wever - Croes ta na New York pa atende Asamblea General di Nacionnan...
Minister di Cultura ta elabora riba trabaonan di e prome aƱa di gobernacionā; A...
Cultura tin un papel clave den desaroyo duradero di un Pais Pa locual ta e prome aƱa di Gabinete Wever-Croes II, Minister Xiomara Maduro ta...
FAVI: āHopi problema di bista por wordo preveni si detecta esaki na tempoā
FAVI ta continua cu nan periodo di conscientisacion na caminda pa nan evento Dare The Darkness cual ta un evento culinario organisa totalmente den...

robotstxt: allowed

filter: keep


text:
UN PANDEMIA GLOBAL
COVID-19
Riba 13 di mart 2020 Kòrsou a registrá su promé kaso ofisial di COVID-19. For di e dia ei Gobièrnu di Kòrsou a hasi i ta hasiendo ainda tur loke ta posibel pa protehá nos komunidat i kuida tur hende riba nos isla kontra e vírùs di SARS-CoV-2.
ÚLTIMO ANUNSIONAN
Keda konektá ku nos:
SEA PREPARÁ I KUIDA KURPA
Gobièrnu a definí diferente protokòl pa prekoushon i rekomendashonnan pa tur sektor. Prekoushon na trabou ta hopi importante.
E bakuna di COVID-19 ta grátis i ta disponibel pa tur residente ku ta deseá. Aktualmente nos ta bakuná ku Pfizer na Zakito, Piscaderaweg 49.
Kòrsou ta habrí pa bishitantenan for di eksterior i entrante djadumingu 5 di yüni 2022 tur medida relashoná ku COVID-19 pa biaha pa Kòrsou ta keda eliminá.
Curaçao health app
Curaçao Health App ta Kòrsou su prueba digital di bakunashon (DCC). Por usa e DCC na Kòrsou, pero tambe ora ta biaha pa paisnan den Union Oropeo i tur demas pais ku ta aseptá e DCC di Union Oropeo. Bo por apliká pa bo DCC for di dos siman despues di ta kompletamente bakuná.
Klek aki pa apliká pa bo Curaçao DCC.


text: Diabierna madruga a drenta informe di cu tin un persona fuera di control causando problema na Riu Palace, mesora a dirigi un patruya na e sitio. Na yegada di e patruya a bin compronde cu aki no ta trata di un persona so pero a haya nan mes cu full un team di NFL y a solicita refuerso di mas patruya, varios patruya a ser dirigi na e sitio. Na un dado momento cos a calma y a cancela e refuerzo. E patruyanan a regresa nan respectivo distrito 2 minuut despues a pidi pa refuerzo regresa. Te hasta a dicidi pa manda e vehiculo di transporte di Santa Cruz. Despues di un rato cos a bolbe calma y polisnan a bay na e camber unda tur cos a cuminsa y a papia severamente cu e turistanan y a bisanan bon cla kiko lo pasa si e situacion sigui asina despues di basta papiamento a logra domina e situacion y e team a bay sosega.


text: Diaranson mainta e oficialnan di polis di bario di Oranjestad, durante control di un pick-up sospechoso a bin haya 2 persona cu na prome instante tabata indocumenta pero durante e revision a bin resulta cu aki ta trata di 2 persona ilegal na Aruba. Esey no ta tur a bin resulta cu esun cu ta na stuur ta nada mas y nada menos cu e 3er homber oficial di Kustwacht na Aruba! E informacion aki a shock henter Aruba pasobra net awor nos tin un gobierno cu ta boga pa integridad y esaki ta bin sosode. For di fuentenan halto di Kustwacht nos a compronde cu esaki ta inacceptable pero lo bay investiga y consulta cu e persona concerni y lo evalua si ta algo priva e lo keda priva.


text:
Arajet, un aerolinea Dominicano nobo di tarifa cu costo abou, recientemente a confirma cu tur Rubiano lo por cumpra ticket round-trip cuminsando na un tarifa di 168 dollar cu tur impuestoinclui. E tarifa ta basa riba vuelo directo desde Aruba pa Santo Domingo.
Cu e gran compromiso aki, Arajet, ta busca pa conecta Aruba cu Santo Domingo y su diferente experiencianan turistico y comercial, pero tambe pa duna un impulso na e crecemento y desaroyo economico di ambos pais a traves di e promocioncomercial y turistico di e dos paisnan tan importante den Caribe, cu tin un historia comun.
E fundado y CEO di Arajet, Victor Pacheco, a garantisa cu “Sin duda, pa Arajet, Aruba ta un destinacion cu hopi interes, debi nae demanda di e biaheronan cu ta bay y bin pa RepublicaDominicana. Nos kier ofrece e habitantenan di Aruba un alternativa di biahe cu ta accesibel den prijs y cu ta cumpli cu nan expectativa di biahe di menos costo, cu servicio di clasemundial y cu e avionnan di mas nobo y efeciente riba mercado.”
Asina tambe ta anuncia cu e prome vuelo di regreso fo’i Santo Domingo pa Aruba lo ta diabierna 16 di september. Cu e apertura di e destinacion aki, Arajet, ta fortelece su presenciaden Caribe y ta avansa den su strategia di expansion, di cual nan ta spera di transporta shete miyon pasahero pa aña den un periodo di cinco aña.
Arajet lo yega Aruba cu un “boom”, cu tarifa abou cuminsandona 168 dollar round-trip incluyendo impuesto, e ticketnan ta disponibel riba nan website www.arajet.com. Ademas, e aerolinea ta opera cu avion 737-MAX-8 completamente nobo, cu un capacidad pa 185 pasahero y ta priminti di e serviciorenonoci mundialmente conoci di e Dominicanonan: “caluroso, amical y di un clase mundial”.
Pacheco a finalisa bisando cu: “Nos ta asumi e responsabilidaddi e renacemento di e aviacion Dominicano cu un ekipo di colaborado internacional altamente cualifica, pa garantisa cu nosoperacionnan ta cumpli cu e standardnan halto di siguridad di e industria di aviacion mundial, mientras ta garantisa e mantencion completo di nos avionnan moderno.”
ITINERARIO
Cu e anuncio di e benta di ticket, e aerolinea a comparti e orarionan di vuelo cu nan lo conta cu ne p’e rutanan Santo Domingo – Aruba – Santo Domingo:
Flota di avion completamente nobo
Arajet lo cuminsa bula cu cinco avion completamente nobo, e Boeing 737 Max-800. Manera e aerolinea a splica, ta avion di e generacion di mas nobo y ta diseña pa no haci daño na nosmedio ambiente, cu menos di 14% di combustibel, den comparacion cu mayoria di e avionnan single-aisle. Esaki lo permiti e aerolinea pa spaar den gasto di combustibel, mantencion y operacion y na mes momento pasa locual nan ta spaar p’e cliente.
Expande e mercado di Santo Domingo
Aeropuerto Internacional Reina Beatrix ta entusiasma pa e servicio nobo aki desde Santo Domingo cu e “player” nobo akiden mercado, esta Arajet. “Cu su avionnan moderno y amical pa nos medio ambiente, Arajet t’un tremendo adicion pa e mercado di Santo Domingo. Ampliacion di e frecuencia di nos rutanan y variedad di operador di avion na e mercado aki lo ta un impulsopositivo pa e dinamica di biahe entre Aruba y Santo Domingo y lo brinda mas oportunidad na nos mercado VFR pa Santo Domingo. Bonbini Arajet!”, tabata expresion di e Air Service Development Manager di Aruba Airport Authority, Jo-Anne Meaux-Arends.
Tocante Arajet
Arajet ta e prome aerolinea cu tarifa economico den region di Caribe, e ta ofrece un servicio di clase mundial cu vueloeficiente y conveniente cu ta conecta America y Caribe punta pa punta cu vuelo non-stop. E aerolinea comercial ta di origenDominicano, e ta conta cu vuelo Dominicano mixto cu inversion stranhero. Cu base na Santo Domingo y avion Boeing 737-8 di ultimo generacion, completamente nobo y amistoso pa cu medio ambiente, Arajet ta spera di por conecta e destinonan principal di America, como cu e destinonan principal ta Colombia, Peru, Mexico, Costa Rica, El Salvador, Guatemala, Aruba, Sint Maarten y Corsou. Den futuro y segun ta agrega mas avion n’eflota, Arajet lo agrega mas ruta desde Merca te Brasil.
Tocante AUA Airport
AUA Airport ta un di e aeropuertonan mas ocupa den region Caribe cu mas di 22 diferente aerolinea operando pa Aruba contribuyendo na mas cu 2.5 miyon pasahero pa aña (prome cu COVID) y cu buelonan pa 28 diferente destinacion rond di mundo. AUA Airport ta opera stabiel cu mas di 95% di subishitantenan cu ta bin pa vakantie di cual 79% ta for di Merca y Canada, 9% for di Latino Americano, 8% for di Europa y 4% for di Antia Hulandes te cu Augustus 2022. AUA Airport ta reconoce cu esaki ta danki na e economia stabil, clima politico, hospitalidad, populacion diversifica y siguridad general di nosisla. AUA Airport ta sigui expande y mehora su facilidadnan pa mantene su posicion como un di e aeropuertonan mas innovadoden region.


text:
Detenshon pa ladronisia di vehíkulo
KOMUNIKADO DI PRENSA 366 /2022
29 yüli 2022
Detenshon pa ladronisia di vehíkulo
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un investigashon ku ta kanando, djabièrnè 29 di yüli 2022 alrededor di
06.00’or, e tim ku ta investigá ladronisia di vehíkulo a tene un entrada hudisial na un adrès
na Sta. Catharina.
Na e adrès aki, a detené e hòmber sospechoso K.R.A. d R. di 22 aña di edat nase na Kòrsou.
A konfiská 2 vehíkulo i vários artíkulo ku ta importante pa e investigashon.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Parlamento tin buraku grandi den su lista di logro. Mester reuní ku bista riba bienestar konkreto.
Parlamento tin buraku grandi den su lista di logro.
Mester reuní ku bista riba bienestar konkreto.
Willemstad — Na okashon di apertura di un aña parlamentario nobo, presidente di parlamento a konvoká un konferensia di prensa pa papia di logronan di parlamento. Ku duele Partido PIN i míles di hende buskando trabou ta konstatá ku konvoká un simpel reunion pa sigui trata e lei riba kanabis medisinal si NO ta riba e lista di logro dje presidente aki di parlamento. Di aya banda, ku ‘spit di djèt’, ya a lanta komishon pa prepará edifisio nobo pa parlamentarionan si.
Praatjes vullen geen gaatjes
E kabes aktual di parlamento ta bria komo motivador i pasifikadó. Sinembargo ta bon pa sra. America kòrda tambe riba su ròl polítiko den sentido di produsí adelanto, bienestar i desaroyo konkreto. Pa esei tin biaha mester habri plataforma pa forsa klaridat di nos mandatarionan.
Tur hende sensato ta mira ku kresementu ekonómiko duradero t’e uniko manera pa Kòrsou sali foi slump. Pesei PIN ta desepshoná ku apesar di nos yamada, apesar di petishon formal di otro partidonan den oposishon, i apesar di e deseo di algun bos den koalishon mes, tòg presidente di parlamento ainda no a yama e reunion pa sigui trata e lei riba kanabis medisinal. Esei ta un buraku grandi riba e lista di logro di e koalishon aktual i di parlamento su presidente.
Pregunta
Si prensa mes no hasi e pregunta, PIN ta spera ku sra. presidente di parlamento di su mes lo usa e enkuentro ku prensa pa splika dikon ainda e no a kumpli ku e gritu di mayoria frakshon den parlamento pa konvoká e reunion pa sigui trata e lei riba kanabis medisinal.
Un buraku asina grandi riba e lista di logro di parlamento ta inakseptabel paso tin míles di hende wardando oportunidat nobo di trabou. Asumiendo ku no ta deliberadamente e frakshonnan di MFK i PNP ke bòikòt henter un sektor di kresementu real, Partido PIN ta konsiderá un buraku asina innesesario tambe paso al final ta mayoria di parlamento lo disidí tòg riba aprobashon dje lei.
Kompas
Partido PIN ta kere ku sra. America tin sufisiente outoridat moral pa krea espasio pa sali for di lòk di partido, asumí su rol di presidente, yama reunionnan ku si ta kontribuí konkretamente na adelanto di nos komunidat, i asina perfekshoná su lista di logro. Presidente di parlamento debe nos pais i nos ekonomia e esfuerso ei.


text:
SMAC TA INFORMA!! CAMBIO DI RUTA ATROBE !
E ruta pa Carnaval 61 ta lo siguiente:
SAN NICOLAS:
– Jan 18 2015 Children’s Balloon Parade lo cuminsa y caba na Carnival Village.
– Feb 8 2015 SN Grand Children’s Carnival parade lo cuminsa y caba na Carnival Village.
– Feb 7 2015 Jouvert Morning lo cuminsa y caba na Joe Laveist Sportpark
– Feb 12 2015 Parada di lus lo cuminsa y caba na Joe Laveist Sportpark.
– Feb 14 2015 SN Carnival parade lo cuminsa y caba na Joe Laveist Sportpark
ORANJESTAD:
– Jan 30 2015 Aruba Dance Parade lo cuminsa di AEC drenta Adriaan Lacle Blvd. y caba na AEC
-Feb 1 2015 O’stad Grand Children’s Carnival Parade lo cuminsa di AEC drenta Adriaan Lacle Blvd. y caba na AEC
– Feb 7 2015 Lighting parade lo cuminsa di AEC y caba na rotonde di Wendy’s Blvd.
– Feb 15 2015 Aruba’s 61st Grand Carnival Parade lo cuminsa di Rotonde Wendy’s Blvd. y caba na AEC.
SMAC su revista oficial pa Carnaval 61, Bacchanal, mester a bay print trempan pa por a keda kla na tempo y a ricibi e rutanan actual di e dianan ey…a sigui hopi otro reunionan después unda e detayes di e rutanan a conoce mas cambio.
Nos di SMAC ta lamenta e confusion cu esaki a causa den pueblo.
Extra oficial:
Jouvert Morning lo pasa den Vuylestekestraat; dus e ruta di Parada di Mucha SN.
Parada di Blaas lo kaba na Carnival Village unda lo sigui cu un Feria y Calypso y Roadmarch Contest Infantil y Hubenil.
Tambe, e siguiente linjanan di e email original tin cu wordo corregí:
E anja aki premionan pa Prins y Pancho lo ta:
Infantile awg 500 – tela pa panja – cortenan – trofeo y pasashi pa Corsow
Hubenil awg 500 – tela pa panja – cortenan – trofeo y pasashi pa Boneiro
Grandi awg 750 – tela pa panja – cortenan – trofeo y pasashi pa Miami
Un danki especial pa nos sponsor di e cortenan Stash Barberia y na nos sponsor di tela pa prins y pancho infantil Silk and Cotton.


text:
Mi a lanta 3.03 di madruga cu hopi pensamento y sentimento cu a kibra mi sonjo. Continuamente mi ta wak e wanta cu un parlamentaria a dal su colega parlamentaria na Corsow. Sangra su cara y cana bay manera nada a pasa. Den e silencio di madruga mi ta puntra mi mes den ki mundo nos ta bibando… E organo di mas halto di nos isla ruman, e organo cu tin como tarea pa controla gobierno. E organo cu tin como tarea pa bin cu leynan cu ta defende interesnan di e pueblo cu a vota pa nan. Un grupo di hende cu lo mester tin etica, inspiracion y duna bon ehempel.
Nos islanan chikito tin demasiado retonan pa atende, specialmente ora ta toca e ser humano mas marginal y vulnerabel. Esunnan jama pa trese solucion mester wak con hunto por sali afo, kedando hopi cerca di e hendenan. Pero cerca di berdad, no solamente pa e potret den media. Cerca pa scucha e bos di pueblo, su deseonan, su sonjonan cu no ta haja contesta, ni realisacion. A bira tempo pa bin cu solucionnan cu ta eleva e calidad di bida di cada ciudadano. Bin cu educacion y informacion pa hasi nos cada un mas inteligente, mas independiente di politica.
Cada hende ta un mundo y tin nan propio agenda pa hasi loke nan ta hasi. Pero, si nos wak rond den mundo, mi ta haja e impreshon cu nos ta hopi confundi. Na lugar di busca mas cercania y union pa traha hunto na e situacionnan dificil cu nos ta mira tur rond mundo, hendenan cu poder di autoridad parse di ta busca solucionnan den division y violencia.
E ora, por ta cu e hendenan cu tin un otro vision di bida tin e tarea pa bin dilanti? Un vision dirigi riba crea lasonan di union pa hunto sobrebibi tormentanan cu por asota nos islanan chikito…?!
Parlamento no ta un ring di boxeo, e ta un lugar sagrado unda curason di pueblo mester biba y bati como inspiracion…
Ingrid Werleman


text:
E wega di siman 15 aki, hopi crucial pa SV Britannia, a cuminsa a “todo vapor” pa e oncena di Piedra Plat, controlando e bala y tempo di wega, cu hopi hamber pa e tres puntonan valioso. Dakota biniendo di un racha di desapunte desde e comienso di e di dos mita di e campeonato, no tabatin solucion pa e atake “agobiante” y constante di Britannia, na minuut 11 Sebastian Montoya a anota un joya di gol di un bon distancia cu a bay para den nobenta graden riba cabes di e portero di Dakota Eric Abdul, hasiendo e wega 1-0 pa Britannia. Dakota un poco inpaciente, cual tambe ta nan caracteristica den e ultimo partidonan, no tabatin un bon reaccion imediato. Nan salidanan no tabata coordina, no tabatin distribucion den midveld, tabata mas bien pase nan largo y hopi coremento, den un dado momento Britannia a hasta cuminsa hala un poco atras, neglishando e medio campo, ta mane ningun di dos ekiponan no tabata kier a posee e mid-veld, e wega a bira uno di “ping pong”. Un wega cu no tabata mucho bistoso, mas bien uno di bastante lucha cu dalmento en bes di tokedi bala y weganan den aire.
Ta banda di minuut 18 Dakota a realisa cu nan por drenta un poco mas for di meimei den medio campo. Despues cu al fin e Dakoteronan a desifra esey y na minuut 19 ta haya un bon chens unda Leomar Croes ta hera empata, pero di eynan Dakota a keda cu e iniciativa di e wega, awo como e protagonista absoluto e ‘geel cu pretonan’ a cuminsa haya hopi mas yegada, pero, mester a sigui traha duro paso e gol no tabatin fin di yega. E wega mes entre tanto tabata duro pero ainda sportief, hungadonan tabata disculpa nan mes ora tin “foul”, ta duna otro man, tur indicacion positivo ainda. Britannia entre tanto tabatin poco salida, asina mes cu Dakota no a press halto, Britannia tabata mas bien cauteloso, kizas tratando di preserva un bentaha minimo y tres punto importante, pero asina tempran?
E lucha di Dakota pa score no tabata facil, pero ‘cu pasenshi ta gana gloria’ (si solamente e hoben nan di Dakota reconoce esey), nan gol di empate al fin a yega na minuut 42 pa medio di e motor den delatero di Dakota, Sherman Monticeuex. Un gol lastra cu precision cu a pasa full na man drechi di e portero di Britannia, Jean Carl Henriquez. Dakota 1 Britannia 1 tabata tambe e resultado na halftime.
E segundo tempo a sigui cu Dakota cu mas proposito, ainda sin mucho precision si, tabatin bastante dalmento di bala y coremento atrobe, di traha wega di patras usando e volantenan un tabatin mucho. Entre tanto e wega a cuminsa bira mas duro cu hopi gritamento y pushamento riba veld, poco poco tabatin mas tension entre e oncena nan y e arbitro principal di wega a perde e autoridad riba tereno, te na final di e wega ta hopi cos a pasa, agresion fisico, e griteria entre fanaticonan tambe a haya un tono hopi mahos, cosnan cu nos futbol no mester. E wega bruto di banda pa banda tabatin oportunidad pa ambos ekipo anota e gol di bay ariba. Dakota cu mas hende den atake y Britannia cu contra-golpi, nan por a tira mas hende den atake si. Hopi carchi geel nan a cai, kizas un poco laat, pero no a stop e wega duro riba veld. Dakota a busca mas y a haya nan gol di bentaha na minuut 61 pa medio di Keanu Maduro. Awor si Britannia a sali “todo por todo” pa empata e wega pero un poco laat, tambe cu tur e distraccion nan riba tereno, no por a haya un manera, asina tambe wega a caba meimei di agresion riba cancha, Dakota a sobrevivi pa tur tres punto. Den tur e bululu nan aki un lus positivo tabata Sherman Monticeuex, pa su trabou y talento el a bira nos ‘man of the match’. Resultado final Dakota 2 Britannia 1. Dakota tin awo 32 punto y nan ta temporalmente den di dos luga sperando e resultado di Estrella vs Nacional.
Britannia cu e derota aki ta kedando pafor di Playoff, nan ta den di cinco lugar cu 25 punto tras di Bubali cu tres wega mas pa hunga.


text:
ORANJESTAD, Aruba – 03 augustus 2020
Aruba ta registra awe cinco caso di Covid 19 transmision local. Cu transmision local ta ser referi cu e persona no tin un historia di biahe y a contrae e virus aki na Aruba.
Na e momentonan aki e team investigativo ta haciendo nan investigacion y “contact tracing” pa purba saca afo ken tur por tawata tin contacto cu e personanan cu a keda infecta, con e transmision a tuma luga y na unda.
Cu registracion di e cinco casonan aki di transmision local, Crisis Team ta eleva nan medidanan segun plan di maneho y contingencia di e virus.
E elevacion ta nifica cu desde awe 3 di augustus ”mondmasker” lo bira un recomendacion fuerte di uzo tur caminda y bou tur circunstancia unda cu no por cumpli cu distanciamento fisico di 1.5 meter y tampoco no tin un barera fisico manera glas of flexiglass memei pa recompensa e distancia menos di 1.5 meter. E medida di proteccion aki ta conta den tur situacio y pa tur localidadnan cu ta duna servicio paden y pafo den aire liber.
Casnan di cuido di nos grandinan, servicionan religioso, ceremonia di entiero, gym y tur organisacion mester reinforsa nan protocolnan y implementa esakinan estriktamente. Medidanan extra cu lo bin na vigor entrante mañan 04 di augustus ta ensera.
Mesanan den restaurantnan no por tin mas cu 4 persona, excluyendo mucha bou 12 aña.
Bar (toonbank) den localidadnan no por duna servicio, dus no por tin stul na e bar pa sinta.
No por tin actividad musical sea live of DJ
Deporte interior den grupo mester para
Deporte interior di contacto mester para
Deporte di contacto outdoor mester para
Samenscholing verbod ta bin na vigor bek,unda no mas cu 4 persona por ta hunto riba tereno publico.
Awor cu transmision local a keda registra bek na Aruba, comunidad mester ta mas conciente di nan propio proteccion. E metodonan di proteccion ta sigui ta vigente y ta introduci mond masker pa preveni cu e virus por sigui plama. DVG y Gobierno ta urgi un y tur pa practica e reglanan cu hopi disiplina pa hunto nos logra un bez mas di controla e virus su transmision local.
· Laba man cu awa y habon frecuentemante of uza handsanitizer
· Evita mishi cu wowo, nanishi y boca.
· Mantene distancia fisico di 1.5 meter y unda no por cumpli uza un mondmasker
· Si bo tin sintoma, yama bo docter di cas pa por haci un test.


text:
WILLEMSTAD — Despues di 3 dia di trainingnan intensivo den KNVB Sport Complex na Zeist, ayera djadumingu 11 di yüni, nos selekshon nashonal a sali pa Canada pa enfrentá e selekshon di Canada den un wega di fogeo komo preparashon pa e 2 evento grandi nan ku nos selekshon tin na kaminda.
Nos kuerpo tékniko i e sobra hungadónan di nos selekshon residensia na Kòrsou tambe a sali den oranan di mainta rumbo pa Canada pa huntu ku e grupo ku a sali di Hulanda sigui ku e preparashon nan pa e wega di fogeo kontra Canada.
E partido aki lo tuma lugá djamars 13 yüni próksimo den e stadion Saputo na Montréal, Canada pa 7:30pm ora di Canada.
E siguiente dia, 14 di yüni, nos selekshon lo bin Kòrsou pa sigui ku e training nan pa e wega di fogeo kontra Nicaragua.
E partido kontra Nicaragua lo tuma lugá djasabra 17 yüni 8’or di anochi den Stadion Antoine Maduro (SUBT).
Karchinan pa e partido aki lo ta optenibel na FFK bou di ora di ofisina, Botika Mampuritu, Beep Beep i pòmp di gasolin Santa Maria.
Dia di wega karchinan lo ta optenibel na e lokèt nan di Stadion Antoine Maduro.
E partido ta kuminsá 8’or di anochi pero portanan ta habri for di 5’or di atardi, yega trempan pa evitá e tráfiko!
E preisnan pa e diferente sekshonnan ta lo siguiente:
- Sekshon A; Tribuna pariba di tribuna di honor ta Fl.50,-
- Sekshon B; Tribuna patras di golnan na lado di Maripampoen ta Fl.25,-
- Sekshon C; Tribuna patras di golnan na lado di Willemstad òf Tribuna pabou di tribuna di honor ta Fl.25,-
- Den e sekshon B i C (tribuna patras di golnan) mucha te ku 12 aña i 60+ ta paga Fl.15,-
Tambe nos tin e famoso shalnan atrobe ku diseño nobo i adaptá spesial pa nos klima. E shalnan aki ta optenibel na FFK bou di ora di ofisina i ta kosta solamente fl. 25,-
Un yamada ta bai na hinter e pueblo di Kòrsou pa bin na bòshi, bin disfrutá di un tremendo partido! Sali ku bo bandera di Kòrsou, bo t-shirt, bo shal, bin apoyá i sostené nos hungadónan komo e number 12!


text:
Medidanan na Vigor pa combati Covid-19
Entrante 17 di Februari:
Gobierno ta cancela tur medida relashona cu Covid19.
E periodo di COVID a causa hopi daño y a dividi comunidad. Nos no por bisa cu corona no t’ey mas, pero mirando e cifranan, tin cu cuminsa siña biba cu ne, segun Prome Minister mr. Evelyn Wever-Croes.
A demostra di ta posibel cu e vacuna ta proteha nos miho y e variante Omicron ta mas leve. Awo tin cu pone atencion riba otro area cu mester a restringi.
Area di Horeca y cultura y deporte cu a sufri hopi. Awo ta bay cuminsa habri y a anuncia e Exit Strategy caminda cu awe ta dal un stap hopi mas grandi.
Tin 62 caso activo te cu ayera, cual ta hopi bon. Ultimo biaha cu tabata asina tabata exactamente 7 luna pasa, dia 16 di juli 2021. Esaki ta indica cu ta bayendo hopi bon. Otro indicador ta na hospital, cuanto hende tin. Un otro parametro cu ta para keto na dje ta ICU. Ta depende di su capacidad y den Omicron maximo pashent te aworaki ta na un.
Segun e criterionan aki, aworaki mester flexibilisa mas. No tin hustificacion pa mantene e medidanan cu tabatin.
Entrante mañan, dia 17 di februari tur medida ta cancela cu excepcion di testmento na entrada, tur hende cu bin ti exterior mester haci un test ora nan drenta of nan ta vacuna completamente, e ora no mester test.
Residentenan local por test ora drenta na Aruba y e vacunacion mester ta completo, incluyendo e boostershot.
Ta conoci cu e centro di vacunacion na Santa Cruz (Centro Deportivo Betico Croes) a cera awe. Awo ta dos caminda por vacuna: na DVG mes y den unidad mobil cual actualmente ta na Centro di Bario Playa Pabao.
E regla cu ta keda na vigor ta inreisbeleid. Di dos regla ta e maneho di testmento cu tabatin te aworaki.
Tur demas medida ta candela. Orario di ciere ta bay bek segun e permiso. Cantidad di hende na mesa tambe no ta limita mas.
Pero tin algun recomendacion y no ta liviano. Ta urgi cada ciudadano pa por fabor mantene na dje. E prome ta laba man, e arma mas poderoso pa combati e virus. Tambe mantene distancia di meter y mey. Tambe uza tapaboca si ta necesario. Tambe percura pa tin semper aire fresco. Si tin area cera percura pa ventila regularmente. Si tin sintoma, keda paden inmediatamente y haci test pa sa kico ta kico, segun e prome mandatario.


text:
Pueblo lo tin acceso na videos y tambe checklist prome cu nan participa den Censo 2020 Online
ORANJESTAD (AAN): Ora hopi hende a pensa cu kizas lo no tin Censo 2020 mas e aña aki, pa sorpresa ata e organizadornan a revela e siman aki cu esaki lo sigui pero den dos fase.
E prome fase ta duna hende chens di yena e cuestionario Online. Esnan cu no logra esey, tin di warda den di dos fase pa haya bishita di Teller na bo cas.
Durante un conferencia di prensa teni Dialuna atardi, Damara Rasmijn di Oficina Central di Estadistica cu ta encarga cu publicidad pa Censo 2020, a splica cu aña pasa ora nan a haci un Pilot Census, a haya hopi feedback di e casnan cu a pasa test, y tambe di e Tellernan. Asina a haya sa di e preocupacionnan cu tabatin durante di e prueba di e habitantenan, y di e tellernan.
A tene un sesion pa haya reaccion di e Tellernan, pa asina haya sa di nan cualkier preocupacion cu nan por tabatin ora di a bishita e casnan. Segun Rasmijn, tur e feedback aki nan a tene cuenta cune awor cu Censo 2020 ta bay cuminza.
Uno di nan tabata e reclamo cu “no tabatin suficiente informacion”. Riba esey, segun Damara Rasmijn, nan ta trahando hopi duro riba esaki. E ta un punto cu pueblo mes a trece dilanti, y tambe di e temanan.
Pesey awor e organizadornan di Censo 2020 ta trahando riba diferente video cu lo duna splicacion mas amplio di e temanan cu ta ser comenta riba dje den e cuestionario. Awor ora cu bo bay yena e cuestionario Online, bo por check e videonan si acaso bo keda pega.
“Esey ta e idea pa dunabo mas informacion cu bo mes por hacie sin ningun problema,” Damara Rasmijn a indica.
Fuera di esey, e organizadornan ta trahando riba un “Checklist” pa pueblo sa di antemano kico nan tin mester den nan poder tin adelanta prome cu nan bay haci e cuestionario Online, of na November prome cu e Teller yega bo cas.
E Checklist ta yudabo pasa mas facil den e cuestionario tambe.
En general, tur hende cu ta bay yena e cuestionario di Censo 2020 na cas via Online, lo bay haya un guia con pa cana e proceso, esta con pa log-in, unda pa yena e perceelnummer di WEB Aruba NV, etc. Ademas, si bo keda pega un caminda, lo bay tin trahadornan di Censo desde 1 di October te cu 10 di October pa asina contesta yamada of email pa yuda.
TUR ADRES
Esnan cu no por yena nan cuestionario Online, lo tin di warda pa 1 di November te cu 10 di November ora cu ta bay tin Tellernan riba caya bishitando cas-pa-cas di esnan cu no a haci esaki Online.
Nan lo bay bishita tur cas cu ta den database di adres, y tambe cu ta registra cu un perceelnummer di WEB Aruba NV. Esey ta debi cu e pensamento tey cu tur cas na Aruba ta conecta riba meter di e compania di awa.
Si acaso toch tin hende na Aruba cu no tin perceelnummer y toch kier participa, nan por yama Oficina Central di Estadistica pa asina pidi pa wordo inclui.


text:
Bolo di Fruta Diabétiko
Bo a pensa ku bo no por disfrutá di un pida bolo pasobra bo ta un persona diabétiko? Wèl, bo ta kompletamente robes. Nos ta konsiente ku ta hopi difísil pa haña un bolo ku no ta kontené suku. Ta pesei nos ke pa bo siña kon bo mes por traha bo bolo di fruta diabétiko. Sea bo ta un persona ku no ta kome suku òf ke djis minimalisá bo konsumo di kaloria diario, e reseta akí ta ideal pa bo.
Loke bo ta bai siña:
- Un bolo dushi ku no ta kontené suku speshalmente pa personanan ku ta diabétiko.
Konosementu
- Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
- Video ku durashon di 12 minüt i 16 sekònde
- Akseso ilimitá na video
- Akseso via telefòn selular i kòmpüter
Ekípo
- Mekser grandi
- Baki di glas pa ingrediente
- Wea
- Spátula
- Kuchara di plèstik
- Planki di plèstik


text:
Diamars mainta despues di a emiti un comunicado algun dia pasa cu polis lo bay actua y kita tur borchi propaganda riba caminda publico di airport pa Wilhelmina Park asina tambe a sosode polis a piki varios borchi di diferente grandura. Tin algun cu a ser kita pa e doñonan mes pero tur locual a keda a ser hiba na warda di polis na Balashi. Nan tur lo ricibi nan respectivo BOET!
1 thought on “Manera cu polis a anuncia diamars polis a kita tur e borchinan di propaganda sin permiso riba caminda publico.”
-
Ridicules di marca mayor. Bay busca ladron cu bendedornan di droga.


text:
Ken ta NAAM
Nos mishon
Pa plama konosementu di historia i herensha kultural – tantu material komo inmaterial- di Boneiru, Kòrsou, Saba, St. Eustatius i St. Maarten i fortifiká identidat kultural di nan poblashonnan den un perspektiva Karibense.
Nos tareanan
Banda di e tareanan tradishonal di un museo, kua ta inkluí konserbashon i dokumentashon di kolekshonnan arkeológiko i antropológiko, NAAM ta traha tambe riba maneho di rekursonan kultural. Esaki ta enserá:
- identifikashon i registrashon i ponementu riba mapa di sitionan na peliger
- investigashonnan arkeológiko i antropológiko
- produkshon di materialnan edukativo pa skolnan i pa kurso
- konseho i servisionan pa stipuladónan di maneho i profeshonalnan tokante salvaguardia, legislashon i maneranan pa enrikesé nos memoria kultural kolektivo.
Nos filosofia
- NAAM su filosofia ta basa su mes riba e siguiente konseptonan:
- Kultura
- Desaroyo duradero
- Identidat
- Herensha kultural
- Koperashon i interkambio.
Nos definishon di kultura
Siguiendo e puntonan di salida di UNESCO (United Nations Educational, Scientific and Cultural Organization) nos ta definí kultura komo:
E karakterístikanan spiritual, material, intelektual i emoshonal ku ta distinguí un komunidat òf grupo.
Esaki ta inkluí tantu ekspreshonnan artístiko komo literatura, derechonan humano fundamental, balornan, tradishonnan i religionnan
Nos atenshon speshal ta bai pa e papel esensial di kultura pa identidat di un sosiedat òf grupo sosial, spesialmente pa region-, pais- i gruponan di poblashon den desaroyo
Herensha kultural ta forma un parti esensial den kultura di un sosiedat.
Kiko ta herensha kultural?
Herensha kultural ta inkluí e artefaktonan i memorianan kolektivo di un sosiedat, komo fuentenan esensial di su historia, kultura i identidat.


text:
- PERSONAL KUERPO DI BOMBERO NO TA KONTENTU KU E FORMA KU NAN TA WORDU TRATA DOR DI BIA.
- Awe merdia trahadonan di kuerpo di bombero a bin hanja di tende ku nan kuminda di merdia mester pasa den e mashin di screen .Algu ku mesora e trahado nan a bisa NO ta aseptabel. Nan no tin problema ku ta kontrola nan kuminda pero esey por sosode di otro forma i no via di e aparato di screening ya ku nunka esaki tabata asina.
Hefe di kuerpo di bombero a presenta na e sitio y a papia ku e trahado nan y despues di a hanja informashon tokante e situashon mesora e hefe nan a bai den reunion ku BIA pa wak kiko tey sosode.
E sistema tambe di awe pa majan pa introdusi algu asina no a kai den bon tera serka brandweer.
Fuente: AIMED AYUBI.


text:
Diahuebs 22 di September, e Instituto Medico San Nicolas (ImSan) a celebra ‘Ring Bell Ceremony’ na honor di e 500 pashent cu a finalisa nan tratamento cu exito na ImSan.
“Pa yega na e punto aki, como Gobierno, desde principio nos a kere den e exito di e proyecto aki di comberti ImSan den un hospital di estadia corto”, Prome Minister Evelyn Wever-Croes a expresa.
Dia 12 di april 2021, a tuma luga e apertura oficial caminda a converti e ImSan den un hospital di 22 camber pa estadianan corto. For di e dia ey te cu awe, ImSan a registra storianan exitoso un tras di otro. No solamente ImSan a ricibi y brinda estadia cortico na e publico pariba di brug, pero tambe a atende ciudadano di tur parti di nos isla.
Pa cua motibo tambe a inverti Afl. 60 miyon pa e wordo realisa. ImSan a amplia e cantidad di tratamentonan cu por a brinda su pashentnan, a crea 50 cupo nobo di trabou, a adkiri varios ekipo y instrumento medico cu no tawata disponibel na Aruba.
E exito di ImSan no solamente ta debi na e inversion den ekipo y instrument. E exito ta basa riba e hecho cu ImSan tin e persona indica pa dirigi. Un persona kende tin su curason na e luga corecto, mustrando amor, dedicacion y pasion pa su profesion. Dr. Joel Rajnherc tin tambe e profesionalnan cu ta comparti e mesun pasion, determinacion y amor pa tur pashent cu ta bishita ImSan.
“Mi ta felicita bo, dr. Joel Rajnherc, pa bo añanan di dedicacion na ImSan y bo conviccion cu tawata posibel pa hiba ImSan na un siguiente nivel. Mi ta felicita tambe tur professional y tur esnan cu ta traha na ImSan cu a acompaña bo den e viahe aki cu ta culmina den e ‘Ring Bell Ceremony’ aki. Mi sa cu lo tin mas milestone na caminda y nos lo celebra nan tambe”, Prome Minister Evelyn Wever-Croes a expresa.


text:
Willemstad – E gobièrnu nobo di Kòrsou ta pará dilanti di basta reto pa loke ta trata e presupuesto (multi-anual). Esaki e Kolegio di supervishon finansiero Kòrsou i Sint Maarten (Cft) a indiká den kòmbersashonnan ku entre otro e Minister di Finansa. Kòrsou mester traha i ehekuá un plan esaki den kua ta redusí e défisitnan den e presupuesto multi-anual. Banda di esaki mester implementá urgentemente vários kambio i ekonomisashon den kuido i seguridat sosial pa por garantisá ku e sistema sosial ta keda duradero i pagabel pa futuro generashonnan.
E presupuesto aprobá di e aña aki no ta kuadra mas i ta nesesario pa adapt’é. Cft a presentá vários rekomendashon pa logra esaki. E rekomendashonnan ta enserá entre otro introdukshon di reforma den e sistema fiskal, dirigí riba simplifikashon, kresementu ekonómiko i maneho di gastu, i un repartishon di entrada mas igual. Ademas a hasi rekomendashon pa mehorá strukturalmente e siklo presupuestario i di responsabilisashon, e maneho finansiero i e proseso pa determiná na un forma responsabel kon ta atendé ku akshonnan di entidatnan di gobièrnu.
Rekuperashon despues di corona
Kòrsou tin di haber ku un retraso ekonómiko di hopi aña i envehesimentu di e poblashon, i a haña gòlpi fuerte di e pandemia di corona. Na mes momentu e pais tin un potenshal enorme pa desaroyo ekonómiko. Prinsipalmente den e sektor di hospitality/turismo por logra hopi riba término kòrtiku. Na e momentu aki Kòrsou tin un bentaha riba destinashonnan ku e ta kompetí kuné. Ta di suma importansia den e añanan benidero pa pone e situashon finansiero di gobièrnu na òrdu i pa pone ekonomia di Kòrsou krese. Reforma ekonómiko, reforma fiskal i maneho di gastu lo ta krusial den e proseso aki.
A medida ku e ekonomia ta rekuperá sufisientemente, e nivel di dependensia di negoshinan di medidanan di sosten manera NOW i e kompensashon pa gastunan fiho (tegemoetkoming in de vaste lasten) mester keda redusí mas lihé posibel. Di e forma aki e défisit presupuestario pa 2021 tambe lo baha. E aparato gubernamental por bira mas efisiente ku un ehekushon apropiá di e proyekto di Retiru Boluntario Adelantá (Vervroegde Uittreding – VVU), ku ademas por brinda posibilidat di karera nobo pa e generashon hóben. Den e kuadro aki Kòrsou – kompará ku otro paisnan Karibense – por realisá un aselerashon si e ehekutá e medidanan i reformanan menshoná den e pakete nashonal (landspakket).
Ekonomisashon den kuido
Seguridat sosial i kuido ta forma un parti importante di finansa públiko. E fondonan sosial ta konfrontá défisit finansiero struktural, ku ta bai pisa mas i mas riba e presupuesto nahonal. Ta na e gobièrnu nobo pa tuma desishon tokante di e reformanan i pa ehekutá esakinan riba término kòrtiku. Sin e reformanan aki seguridat sosial i kuido aktual lo no ta sostenibel. Un ehèmpel ta e transishon di remedianan di marka pa remedinan genériko ku e mésun efektividat. Ku e transishon aki riba término korto lo por realisá un ekonomisashon di ANG 40 á 50 mion.
Pa e di tres kuartal Hulanda a komprometé su mes kondishonalmente pa ANG 168 mion pa sosten di likides. E sosten aki ta nesesario pa por apsorbá e último konsekuensianan di e krisis di korona. Pa evitá retraso innesesario i hustamente aselerá e rekuperamentu ekonómiko, Kòrsou pronto mester tuma un desishon tokante di e kondishonnan ku Hulanda a stipulá. Rekuperashon ekonómiko ta kuminsá awor i esaki lo mester kondusí na un redukshon lihé di e posishon di debe akumulá.
Cft a bishitá Kòrsou di 28 te ku 30 di yüni i a hiba kòmbersashon ku Gobernadó, Minister di Finansa, Konseho di Ministers, Banko Sentral di Kòrsou i Sint Maarten (CBCS), Stichting Overheidsaccountantsbureau (SOAB) i Konseho Sosial Ekonómiko (SER). Promé ku e bishita, presidente di Cft Raymond Gradus a tene un charla tokante di e situashon finansiero ekonómiko di Kòrsou promé i despues di e krisis di corona i supervishon finansiero. Por haña e charla aki riba website di Cft: www.cft.cw.
Willemstad – E gobièrnu nobo di Kòrsou ta pará dilanti di basta reto pa loke ta trata e presupuesto (multi-anual). Esaki e Kolegio di supervishon finansiero Kòrsou i Sint Maarten (Cft) a indiká den kòmbersashonnan ku entre otro e Minister di Finansa. Kòrsou mester traha i ehekuá un plan esaki den kua ta redusí e défisitnan den e presupuesto multi-anual. Banda di esaki mester implementá urgentemente vários kambio i ekonomisashon den kuido i seguridat sosial pa por garantisá ku e sistema sosial ta keda duradero i pagabel pa futuro generashonnan.


text:
E bishita na Boneiru ku Dienst Uitvoering Onderwijs (DUO) tabatin planiá no ta sigui pa motibu di e medidanan di corona mas severo pa e isla. Pa por duna servisio tòg na personanan, DUO ta ofresé webinar- i kombersashonnan di video online komo alternativa.
Di 29 di novèmber te ku 10 di desèmber DUO lo a habri un ofisina di servisio temporal na Boneiru pa papia ku futuro i eks studiantenan. Ademas tabatin enkuentronan di informashon pa futuro studiantenan riba programa. Tambe a invitá personanan ku problema di pago pa un kombersashon pa un areglo di pago na midí. Pa tur aktividat DUO ta ofresé un alternativa online.
Informashon pa medio di webinar
Monique Hoogerwerf, kordinadó di e area Karibense na DUO: “Nos ta lamentá hopi ku e bishitá planiá na Boneiru no por sigui. Danki Dios nos por yuda nos klientenan bon online tambe. Na komienso di e luna aki nos a tene webinar pa futuro studiante i pa personanan ku mester paga bèk. Por bolbe wak e webinarnan aki via e archivo riba duo.nl/webinar.”
Kontakto personal
“Pa personanan ku tin pregunta nos tim karibense ta digitalmente kla pará pa yuda”, segun Hoogerwerf. “Tur hende ku ta deseá esei por chat riba duo.nl/antillen ku un kolaboradó òf traha un sita pa un kombersashon di video personal. Asina por ehèmpel nos por yuda bo ku preguntanan tokante petishon pa finansiamentu di estudio, pagamentu bèk lokal òf un midimentu di kapasidat finansiero.”
DUO ta yuda
Kontakto personal ku DUO, ta yuda prevení problema. Hoogerwerf: “Nos ta ripará ku kontakto personal ku un kolaboradó di DUO por ta un solushon pa personanan ku ya pa algun tempu kaba ta lidiando ku un debe ku nan no por paga bèk mas. Den un kombersashon personal nos por buska un solushon na midí. Drenta den kontakto ku nos digitalmente. Nos por yuda bo!.”
DUO ta ehekutá entre otro lei i reglamentonan riba tereno di finansiamentu di institutonan edukativo, dunamentu di finansiamentu di estudio i kompensashon pa gastunan eskolar, kobransa di debenan di estudio i maneho i interkambio di datonan mará na e number di edukashon.


text:
“E crimen mas grandi cu humanidad a comete contra muchanan ta di alega nan cada dia mas di naturalesa y arte” — Conferencia Mundial di trabao social 1988
Mi a lesa un discushon riba Facebook tocante potretnan demasiado sensual di un mucha muhe chiquito cu ta participa na un eleccion di reina. Mi mes no a mira e potretnan, pero mi por imagina mi mes kico nan kier men. Desde eleccionnan di reina y Barbie y shownan di imitacion di cantantenan sexy, hopi di nos muchanan chiquito ta comberti nan mes den muhenan chiquito durante eleccionnan, show di baile y canto y te hasta hungando cu nan Barbie.
Continue reading “Perdida di inocencia: mucha chiquito hungando muhe chiquito”


text:
Kada mucha tin mester di kuido spesial i protekshon pa motibu di su posishon vulnerabel i dependiente. Mayornan naturalmente, na promé lugá mes ta responsabel pa esei. Nan mester kuida i lanta nan yu i stimulá su desaroyo.
Si mayornan no (por) karga nan responsabilidat, e desaroyo di e yu por bini den peliger. Si ta eksistí preokupashonnan grandi tokante e kresementu i formashon di un mucha, ta konsultá òf ta embolbí e Voogdijraad CN.
E Voogdijraad CN ta defendé e muchanan aki dor di investigá nan situashon (di famia) i dor di konsehá tokante e mihó solushon pa e mucha. Den tur kos ku e Voogdijraad CN ta hasi, e bienestar di e mucha ta pará sentral.
E Voogdijraad CN ta parti di e Ministerio di Hustisia i Siguridat.


text:
ORANJESTAD-Recientemente Presidente di Arubaanse Voetbal Bond, sr. ing. Richard Dijkhoff a reunie cu sr. Johan van Gein di KNVB y sr. Etienne Siliee MBA di Concacaf ariba diferente topiconan den cuadro di e “Samenwerkingsovereenkomst” cu AVB tin firma cu KNVB y tambe ariba e “Concacaf Technical Assessment program” pa Arubaanse Voetball Bond. Durante e reunionan aki tambe a trata entre otro e Technische Beleidsplan cu AVB ta bezig cune, Cursonan pa entrenadornan, Cursonan pa Refereenan, Marketing Strategic Plan y algun otro asuntonan mas di importancia pa mehoracion di futbol local.
Pa locual ta trata e technische beleidsplan, KNVB un biaha mas lo yuda poniendo un experto ariba e tereno aki na desposicion di AVB pa yuda traha ariba e plan aki y pa dentro di poco AVB por presenta e plan aki na su miembronan y su stakeholdernan. Door di haci esaki, AVB lo duna tur hende un bista den ki direccion AVB lo bai den e anjanan nos dilanti ariba e tereno Technico. Tambe AVB a palabra cu KNVB cu lo organisa den luna di October un curso cu lo hanja e nomber di Aruba TC-4 of Aruba D-license, specialmente pa e ex-hungadornan cu a froma parti di Seleccion di Aruba y cu actualmente ainda ta activo den e mundo di futbol, pero awor cada un como entrenador den e diferente divicionan na Aruba. Entro otro nos por pensa den direccion di un David Abdul, Jonathan Lake, Luis Croes, Elvin Poppen, Omar Tromp y mucho.
E curso aki lo bira un “opstap” cursus pa e famoso TC-III cursus di KNVB cu ta programa pa cuminsa na januari di aña 2015. Na e momentonan aki KNVB ta trahando ariba e exigencianan y rekisitonan cu e cursistanan mester tin pa por forma parti di e curso aki.
Pa loke ta trata e curso pa e Refereenan, ta intencion pa AVB conhuntamente cu KNVB bin cu un systema nobo pa locual ta trata curso pa refereenan na Aruba. Hunto cu KNVB, AVB lo hinca un curso den otro caminda cu bo lo hanja cu un referee pa e por fluit den divicion di honor, e mester slaag pa diferente categorianan di e curso. Por ehempel pa e por fluit den “youth divicion” e mester sigui un curso y pasa un examen cu exito di Scheidsrechter niveau 3. Pa e por fluit den divicion 1 y 2 e mester pasa examen di Scheidsrechter 2 y pa divicion di Honor e mester sigui y pasa un examen di e curso Scheidsrechter nivea 1.
Di e forma aki futbol di Aruba lo conoce refereenan cu lo ta mucho mas mihor prepara pa dirigi su weganan.
Asina aki tambe Aruba lo bira e prome Pais cu ta miembro di CONCACAF cu lo tin e systema aki pa referee. Tambe AVB tin palabracion haci pa haña e “Concacaf Technical Assessment program” esaki ta un programma nobo di Concacaf, cual programma Presidente di AVB a logra convence e Presidente di Concacaf, sr. Jeff Webb pa Aruba bini na remarke. Asina aki tambe Concacaf a apunta sr. Etienne Siliee di Korsow, cu ta Concacaf Education Instructor, pa su persona hunto cu AVB su Technisch Directeur haci un assessment pa asina por saca afor kico ta e nesecidadnan di AVB pa e siguiente 4 anjanan.
Despues cu AVB a firma un acuerdo cu LIFIDA cu pa campeonato 2015-2016 e divicion infantil lo resorta bou di AVB, esaki ta brinda un bon oportunidad pa dedica atencion na e divicion aki. Tambe a papia cu tanto KNVB y Concacaf ariba e posibel programmanan cu tin pa asina por duna atencion na e futbol femenino y aki tambe AVB a logra diferente palabrashonan. Entre otro sr. Etienne Siliee lo yuda Aruba cu un peticion na FIFA pa otro aña organisa un Projecto cu ta dirigi totalmente ariba e futbol femenino, cual programma yama “Live Your Goal”. E programma aki ta pa crea interes bou di e mucha mujernan pa nan tambe cuminsa practica e deporte di futbol y di e forma aki aumenta e cantidad di miembronan femenino cu ta practica futbol na Aruba.
Pues por bisa cu e reunionan aki tawata reunionan hopi fructivero pa e desaroyo di futbol na Aruba, especialmente pa e divicion infantil y divicion di damas.


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero pasahero te breve
temperatura maximo 33 grado celsius
temperatura minimo 27 grado celsius
bahada di solo : 6:42 pm
subida di solo : 6:29 am
Biento: Modera te basta fuerte for di direccion generalmente oost; forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo).
situacion general di tempo pa proximo 24 ora: Den proximo 24 ora no ta spera cambionan grandi den e tempo cu tin actualmente. humedad disponible por produci un awacero pasahero riba cierto parti di e isla durante marduga y mainta; sobra di dia tempo lo keda seco.
condicionan maritimo/ estado di lama: Ta spera un estado di lama leve na partinan protehe, y leve te modera na partinan zuid. Na partinan oost te noordwest lama lo ta modera cu olanan entre 3 pa 4, localmente 5 pia.
aviso/ alerta:
ningun
fenomenonan special:
ningun
tempo tropical significante: Tormenta tropical nicholas ta moviendo zuid di port oconner na texas den direccion noord. Nicholas no ta un peliger pa area di caribe.
potencial di awacero pa proximo 24 ora:
1 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 33 / min 27 / 0.0 mm
westpunt: max 33 / min 28 / 0.0 mm
sta rosa: max 33 / min 28 / 0.0 mm
pronostico di tempo pa proximo 3 dianan: parcialmente nubla cu un awacero pasahero te breve. Biento lo ta for di direccion oost y modera te basta fuerte; fuerte te posiblemente duro den rafaga; temperatura (grado celsius) max / min lo ta: 33 / 28


text:
NEW YORK, NY – E ekipo di New York Yankees a anunsiá awe ku Hensley Meulens a keda nombra komo asistente coach di bateo.
Meulens, 54, ta drenta su di 12 temporada komo parti di staf tékniko di un ekipo di Liga Grandi, resientemente e la sirbi komo bench-coach pa e ekipo di New York Mets den 2020. Promé ku Mets, e tabata 11 aña ku e organisashon di San Francisco Giants, inkluyendo 10 temporada ku e ekipo di Liga grandi. Meulens a gana tres Seri Mundial (2010, ’12, ’14) ku San Francisco, e la sirbi komo bench-coach pa dos temporada (2018-19) i coach di bateo durante ocho temporada (2010-17). E tabata responsible tambe pa instruí, posishoná i preparashon di e outfield di Giants. Meulens a kuminsá ku Giants na 2009 komo coach di bateo pa e ekipo di Tripel-A Fresno.
Promé ku Giants, e tabata pa kuater temporada ku e organisashon di Pittsburgh Pirates kaminda e la sirbi komo coach di bateo pa Tripel-A Indianapolis (2005-08). Meulens a hasi su debut komo coach ku e ekipo di Rookie Bluefield den e organisashon di Baltimore Orioles for di 2003-04.


text:
E Presupuesto ta ‘misleidend’ paso a bisa cu ta bin cu BTW y awo ta hisa BBO
Gobierno a splica den conferencia di prensa y tambe riba pagina 3 y 4 di Memorie van Toelichting di Presupuesto 2023 por lesa den e puntonan di salida di e presupuesto, cu entrada den 2023 lo conta cu un subida di BBO di 1%. BBO ta conoci desde 2007 pues por calcula e entrada cu esaki ta bay produci cu tur siguransa. No tin nada misleidend aki. Den un presupuesto bo ta inclui entrada, no ta relevante si e entrada ta bin di BTW of di BBO.
Presupuesto 2023 no tin peso pasobra CAFT y Raad van Advies no a duna conseho nobo
Gobierno no a pidi CAFT y tampoco Raad van Advies un conseho nobo despues cu a haci cambio di entrada di BTW pa BBO, pa motibo cu e cambio aki no tabata algo drastico cu ta cambia e esencia di e ley of ta cambia e maneho of e scenario financiero grandemente pa cual lo ta necesario pa CAFT of Raad van Advies bolbe tira bista riba e concepto di Ley pa Presupuesto 2023. Tur dos organo a duna nan conseho y Gobierno a tene cuenta cu nan.
CAFT a duna conseho cu ‘voorlopige karakter’ y no definitivo
E Parlamentarionan mester sa cu CAFT su ‘uiteindelijk advies,’ su conseho final ta bin ora cu nan repasa e Presupuesto 2023 despues cu Parlamento aproba esaki. CAFT a duna 9 recomendacion y Gobierno a tene cuenta cu tur y riba pagina 14 te cu 19 di e Memorie van Toelichting por lesa den ki manera Gobierno a tene cuenta cu e recomendacionnan di CAFT den Presupuesto 2023.
CAFT ta bisa cu Presupuesto 2023 ‘ta zeer gebrekkig gemotiveerd’ y pesey no por midi si e ta realistico
CAFT ta indica den nan conseho cu nan no a haya informacion ainda di cuenta anual di algun entidad di gobierno y cu mester a adapta e entradanan na crecemento economico mas nobo y cu ainda por bin cambio di presupuesto 2022. Den e Memorie van Toelichting, Gobierno a para keto na cada punto y a brinda splicacion extenso pa Parlamentarionan ta informa.
Gobierno ta hisa entrada so y no baha gasto
Den e Memorie van Toelichting Gobierno a brinda tur splicacion riba e gastonan cu a wordo contene y baha. A ilustra e informacion tambe pa asina Parlamento por tin un miho bista financiero.
Puro wega politico pa desvia atencion
Na e puntonan treci dilanti den nan carta, e coalicion di oposicion di AVP ta demostra cu nan no a ni sikiera tuma tempo pa lesa y compronde kico tin poni den Presupuesto 2023. Nan a djies core recuri na algo pa desvia atencion di e hecho cu Minister di Finansa a logra entrega Presupuesto 2023 na ora y pa desvia atencion di e mancha cu Parlamentario Benny Sievinger ta pone den e dianan aki riba Parlamento cu e caso di Avestruz.
FIN


text:
Deklarashon conhunto, e proyekto di skol di confederashon di Kim I Sung i e atendimiento bou di un solo emblema den wega OlimpicsEsaki no ta e promé aserkamentu entre e dos Soria riba sesenta aña di caba e guera: di tera ku ta riba lorá épokanan tin intento ousiliar a inclui kombiná, e relashon e tin bes tras bes ta intensifiká di nobo. resort di kasonan di Soria di Sùit i e repúblika popular democrático di soria tabata un buraku pafó di mundu. Pa promé biaha, e Nòrt i Soria di Sùit a selebrá posguerra educacion na, un bon di tempran básiko di e realisacion. Ta bon na conta Nòrt En Sùit komunikado di juli, e union ta logra desde e kumplimentu di tres skinanan: e esfuerso independiente di dos Correa, e esakinan pas i e promocion di e unidat nashonal, e operacion di e lagnan na dialoga i di e sistema. Pa alivia tension i krea un atmósfera di konfiansa mata entre e Sùit i, dos parti kòrda mi no tin e depósito òf e problema kada un di e otro, ni kometé probokashonnan bandido den un sala grandi òf chikitu i a tuma midí positivo pa evitá notaris militar insidente. Apesar di piedranan interes ku na e parti patras akuerdo, e intenshon di uzal eror e instrukshonnan di e ambishon personal di kada un di e partinan. Orea di, poní pa US, a mira e diálogo interno manera un forma di pusha Soria di Sùit leu for di nan aliado, e estudio uní i Japon.
Orea di sùit lider Pak Jan the a wak e negosiashon manera ta un produkto útil pa fortalece di su gobernashon autoriteit.
Inclui ora e Nòrt i e Sùit di Soria mi no ta papia, nan ta ofresé na kombiná. Na, e lider di e repúblika popular democrático di soria, Kim I Sung, na e Seis Concrete di correa a Kibra den e Trahadónan proponé na e idea di kreashon di Democrático Repúblika Cantidad di Korto den e imágen di un confederashon. Barí a bira un pais den dos sitemap na dos gobiernu, dos di dialoga, sino un nashon, un di e ministerio di defensa, un polítika pafó. Reserva e nomber di un solo estado ku ta eksistí riba nos tera, ekstremo konosí den e mundu henter, i ku ta reflehá e komandante di ideal polítiko di Nòrt i di Sùit en e deseo di e demokrasia, lo no ta fiho telefon di confederación total di Confederashon Democrático di e Repúblika di Soria. Den e decada di, ora ta di e final di e Guera Friu, e entregamentu entre e dos tera a intrepid generalmente. Un faktor importante den esaki tabata den e Wega Olímpiko di soria di Sùit Seúl, na, nan a bira un catalogo pa e lider di e pais pa mehora e relacionnan ku tera komunidat. Apesar di boot di e kompetensia di e repúblika popular democrático di soria, tera yega na nan, esta na momento ei ta un kantidat recorda pa e totalidat di Limpiesa (na aña, e gara e ta ta dal pa Barcones). Un aña promé di wega Olimpics, e di novèmber di, dos spion di soria di, na instrukshon di gobernashon di e PDC, instala explosivos na bordo di soria di Sùit, un avion Boeing di Kroon Air Line. E bamba ku ta sufri di november binti en nuebe di Bida En Abo Debi En Banko En Seúl meta: persona tabata asina.
Mas biaha, e outoridatnan di soria di Sùit ta hustifiká e en aña di edat, e mucha, tin un agente di e PDC Kim Honhi (Kim Hyon en hu), pasando den e fiesta di e estado di soria di Nòrt.
Na, e repúblika popular democrático di soria i Soria di Sùit di nobo a yega na e idea di e rekonsiliashon i dokumento e yama Bon Básiko. Di karakterístiko distrito ta e di tera ku ta diferente ku su mes no ta gusta dos estudio separá, sino manera un, nan pasa na kla for di un"proseso intermediá na final di e realisacion". Na, di líder di estudio prepará un deklarashon conta di un area liber di arma users den e península correa. Di di juni, e Nòrt i Soria di Sùit dokumento seyá un otro deklarashon conta"Nòrt en Sùit", na e dos parti e konsentí pa buska e realisacion pasífiko. Nòrt i Sùit kòrda disidí na e pregunta di e realisacion di e pais den su mes danki pa nan esfuerso concepto di soria, tera responsabel pa e skol. Ma e biaha aki muchu, grave no ta logro di éksito: den, Soria di Nòrt suspendió naturalmente e deklarashon di un area liber di arma users, di lesamento di e nuclear i di miss di prueba di nobo tipo di armanan. Ademas, yamando lorá probokashonnan ta kontra di kuminda Por ehèmpel, ta november, soria e di antilla habri kandela kontra di isla storianan di Yeonpyeong, tin dos infantes di Marina. E efekto ofisial di e kabes a tin un bon den e caba ofisial di e Guera di soria Un di e teme di próximas educacion di un posibel invitacion di dos tera."Mi ta kere, ku e Nòrt i e Sùit ta uni den e futuro.


text:
KRALENDIJK – Bula leu, tira bala, sprent 60 i 80 meter i distansia largu di 400 meter. Tur esakinan a tuma lugá den un torneo ku Indebon a organisá. Bishitantenan di akohida despues di skol di ocho skol a partisipá den e torneo.
E akohidanan despues di skol ku a partisipá ta Noah, BrightFuture, San Bernardo, Play LearnandGrowTogetter, Universo esaki ta parti den Rayo di Solo i Strea Briante, por último Kolegio Kristu Bon Wardador. E torneo tabata partí den dos kategoria, kategoria A ta di shete te ku nuebe aña, i kategoria B ta di dies pa diesdos aña.
Indebon ta yama un danki na tur hóben i lidernan di deporteku a partisipá. E torneo tabata un éksito. Indebon ta partisipá ku dentro di poko e akohidanan despues di skol lo risibí e resultado final di e kompetensia i e akohida ganador lo risibí su premio.


text:
Resultadonan di Beisbòl Liga Grandi ayera:
- Minnesota Twins a pèrdè di Boston Red Sox ku skor di 6-3 den e promé partido
- Minnesota Twins a derota Boston Red Sox ku skor di 2-0 den e di dos partido
- Milwaukee Brewers a pèrdè di St. Louis Cardinals ku skor di 7-4
- Atlanta Braves a pèrdè di Arizona Diamondbacks ku skor di 9-8
Andrelton Simmons no a konektá hit den 4 turno na bate ku 1 base por bola i 1 kareda anotá. Andrelton tin un promedio di .265
- New York Yankees a derota Seattle Mariners ku skor di 3-1
Didi Gregorius a konektá 2 hit den 3 turno na bate. Didi tin un promedio di .232
- Pittsburgh Pirates a gana San Francisco Giants ku skor di 5-2
- Cincinnati Reds a pèrdè di Philadelphia Phillies ku skor di 5-4 den 11 entrada
- Toronto Blue Jays a derota Washington Nationals ku skor di 8-0
- Oakland Athletics a gana Detroit Tigers ku skor di 6-1
- Chicago Cubs a pèrdè di Miami Marlins ku skor di 7-3
- Chicago White Sox a derota Texas Rangers ku skor di 9-2
- Baltimore Orioles a pèrdè di Houston Astros ku skor di 3-1
- Cleveland Indians a pèrdè di Kansas City Royals ku skor di 4-2
- Los Angeles Dodgers ta pèrdè di Colorado Rockies ku skor di 7-6
Kenley Jansen no a picha den e partido aki, maske a presentá un situashon pa salba e partido. Despues di e partido mènedjer di e ekipo di Los Angeles Dodgers a bisa ku, “Kenley no tabata disponibel pa picha, despues ku algu a presentá durante e partido.” E mènedjer a añadí bisando, “ku e no sa ken ke papia riba e asuntu pero e no ta bai papia riba dje.” Kenley tabata den uniform promé ku e partido i durante e partido. Segun un miembro di e departamento di komunikashon di Los Angeles Dodgers a bisa despues di e partido, “Kenley no tabata sinti su mes bon”. Kenley mes no kier a papia ku prensa despues di e partido i despues a diskulpa su mes pa no a hasi esaki
- New York Mets a pèrdè di San Diego Padres ku skor di 7-3
- Tampa Bay Rays a derota Los Angeles Angels ku skor di 6-5 den 10 entrada
Partidónan di Liga Grandi pa awe:
- Oakland Athletics kontra Detroit Tigers
- Baltimore Orioles kontra Houston Astros
- Minnesota Twins kontra Boston Red Sox
- Chicago Cubs kontra Washington Nationals
- Cincinnati Reds kontra Philadelphia Phillies
- Chicago White Sox kontra Texas Rangers
- Cleveland Indians kontra Kansas City Royals
- New York Mets kontra Arizona Diamondbacks
- St. Louis Cardinals kontra Los Angeles Dodgers
- Tampa Bay Rays kontra Seattle Mariners
Breve:
Tripel A
- Roger Bernadina a konektá 1 hit den 4 turno na bate pa Albuquerque Isotopes. Roger Bernadina tin un promedio di .290
Dòbel A
- Juan Carlos Sulbaran a picha 6 entrada kompletu permitiendo 1 kareda riba 7 hit i 1 base por bola i poncha 3 pa Northwest Arkansas Naturals. Apesar di esaki Juan Carlos mester a konformá su mes ku un salida sin desishon. Juan Carlos tin un rèkert di 4-3 ku un efektividat di 3.91 den 9 salida
Klase A
- Gianfranco Wawoe a konektá 1 hit den 3 turno na bate pa Clinton LumberKings. Gianfranco tin un promedio di .250
- Carlton Daal a konektá 1 hit den 3 turno na bate pa Daytona Tortugas. Carlton tin un promedio di .276
- Darren Seferina a konektá 3 hit den 5 turno na bate ku 1 kareda anotá i 1 base roba pa Peoria Chiefs. Darren a keda nombra komo Hungadó di Partido i tin un promedio di .244
- Ozhaino Albies perfekto ayera ku 4 hit den 4 turno na bate ku 1 base por bola 1 kareda anotá pa Rome Braves. Ozhaino tin un promedio di .313
Liga di Verano Dominikano
- Shair Lacrus a picha 3 entrada i 1 tèrsio pa DSL Red Sox1, sin permití kareda tampoko hit, ku 2 base por bola i 3 ponche. Shair tin un efektividat di 4.15
- Alex Rodriguez a konektá 1 hit den 3 turno na bate ku 1 base por bola pa DSL Rays. Alex tin un promedio di .308
- Rochendrick Alexander a konektá 1 hit den 2 turno na bate pa DSL Orioles1. Rochendrick tin un promedio di .167
- Rachid Engelhardt a konektá 1 hit den 5 turno na bate ku 1 base roba pa DSL Orioles1. Rachid tin un promedio di .167


text:
Komo maestro, médiko òf polis bo por dal den señalnan ku ta lanta e sospecho serka bo ku kisas tin asuntu di violensia domésiko. Por por hasi un denunsia korekto a desaroyá un plan den fase.
E ta yuda komo profeshonal pa di forma korekto hasi un denunsia. E ta ofrese tambe protekshon na e personanan di ken ta hasi denunsia.
Mèldu e Plan den fase
Na Hulanda Karibense tin falta di legislashon spesífiko relashoná ku violensia doméstiko. Esaki ta nifiká ku pa profeshonalnan ku ke denunsiá e señal- i sospechonan ei, tin mester di pèrmit di e sistema di kliente.
Na Hulanda Karibense tur profeshonal tin mester di pèrmit pa hasi denunsia. Tin eksepshon di esaki pa polis, voogdijraad i enseñansa obligatorio. Nan por hasi denunsia sin pèrmit di denunsia.
Si no ta posibel pa haña pèrmit, e ora ei e profeshonal, por start e plan den fase pa denunsia, kaminda ta apliká un kuadro di evaluashon kouteloso i ta rekerí un garantia transparente den e dosié. Esaki mester sosodé kouteloso kaminda transparensia relashoná ku e kliente ta un aktitut básiko. Un denunsiá kouteloso ta konsistí di sinku paso.
Plan den fase pa denunsiá violensia doméstiko i maltrato di mucha
Importante ora di aserkamentu di violensia doméstiko i maltrato di mucha ta ku e profeshonal ora di inventarisá i stipulá e señalnan ta konsentrá riba e echonan: loke e ta mira, tende òf di otro forma ta opservá.
NB: e profeshonal ta registrá echonan tambe ku ta kontradisí e sospecho di violensia.
Pa un interpretashon korekto di e señalnan, pa un taksashon di riesgo i pa preparashon di e kombersahon ku e kliente e profeshonal ta konsultá ku un kolega òf un funshonario di e punto di notifikashon di Guiami. E profeshonal ta pidi konseho a base datonan di kliente anónimo, a ménos ku e pidi konseho na un kolega ku ta enbolbí den e mes tratamentu òf mes ayudo na e kliente, òf si el a haña pèrmit di kliente pa e konsulta.
Un kombersashon ku e kliente ta un parti esensial di hasimentu di un denunsia kouteloso. E transparensia akí ta un obligashon hurídiko pero partikularmente un aktitut básiko importante di profeshonalnan den kan kontakto ku kliente, pa motibu ku solamente di e forma akí riba término largu por mantené konfiansa di e kliente.
Den e kombersashon akí ku e kliente:
- e profeshona ta deskribí e señal- i su preokupashonnan
- e ta invitá e kliente pa reakshoná riba esaki
- e ta splika pakiko e ta konsiderá un denunsia importante i kiko esaki ta enserá
NB: Por legumai e kombersashon ku e kliente solamente si e profeshonal tin indikashonnan konkreto ku dor di e kontakto ku e kliente por surgi un situashon insigur pa e kliente, pa su miembronan di famia òf pa su mes. Na stap 2 por pidi konseho al respekto
Stap 4: Si e obligashon di pèrmit ta na vigor: pidi pèrmit i si no tin pèrmit mester hasi un evaluashon e ora ei.
Pa mayoria dunadó di kuido i ayudo tin un obligashon di pèrmit (ku eksepshon di polis, voogdijraad i enseñansa obligatorio). E dunadónan di kuido i ayudo ta dal stap 4 e e plan den fase. Komokea ku denunsia ta un forma di kompartí informashon, e profeshonalnan akí in prinsipio tin mester di pèrmit pa hasi denunsia. P’esei nan tin di hasi esfuerso pa den e kombersashon ku nan tene ku e kliente, haña e pèrmit pa hasi denunsia.
Finalmente e profeshonal mester yega na un desishon si un denunsia ta nesesario pa para e violensia doméstiko òf maltrato di mucha.
Kontenido di e denunsia:
- e echonan ku ta duna motibu pa e denunsia.
- e reakshon di e kliente riba e echonan akí.
- Si e kliente a duna pèrmit òf no pa e denunsia.
- Si no tabatin kontakto ku e kliente dikon esaki no tabata posibel.
- Kiko e denunsiante ta spera di logra ku e denunsia.
NB: E profeshonal ta pone e kliente na altura di e denunsia, si no a inform’é kaba di esaki. Aki tambe ta konta ku informashon di e kliente por keda afó solamente si tin indikashonnan konkreto ku esaki por kondusí na riesgonan di siguridat konkreto pa e kliente, su miembronan di famia òf e profeshonal. Por ehèmpel si tin señalnan ku e kliente lo bira mas violento ainda kontra su víktima, ora e tende ku e víktima a pa papia ku dunadónan di ayudo òf si e profeshonal, a base di eksperensianan den pasado ku e kliente ta teme ku e kliente lo bai usa violensia kontra dje.
NB: Si pa motibu di siguridat kombersashon ku e kliente no ta posibel òf e profeshonal no haña pèrmit, e ora ei e ta konsiderá si tòg, ounke ku no tin pèrmit, mester hasi un denunsia pa asina protehé su kliente òf su miembronan di famia i referí nan na ayudo adekuado.
Mèldu e kuadro di evaluashon den e plan den fase
Un kuadro di evaluashon ta sostené e profeshonal ku tin sospecho di violensia doméstiko i/òf maltrato di mucha den stap 5 di e plan den fase violensia doméstiko i maltrato di mucha. Ta trata e ora ei di desishonnan si un denunsia ta nesesario i konsekuentemente si ta posibel pa e mes duna òf organisá ayudo (tambe).


text:
ORANJESTAD (AAN): Un restaurant franchise a habri su porta e siman aki na Aruba, unda antes tabata Tony Roma’s na Palm Beach.
E propietario Giacomo Alaio den un entrevista cu DIARIO a bisa cu el y su ruman a habri e prome “Patrizia’s of New York” na 1991. Despues a habri mas Patrizia’s na New York, New Jersey, y Florida.
Giacomo a bisa cu nan ta bishitando Aruba ya pa mas di 30 aña pa pasa vakantie, y el a mira cu Tony Roma’s no tey mas, y a dicidi na trece su restaurant na Aruba, pa asina pueblo purba nan concepto unico di sabor Italiano, specificamente dirigi riba cushina Napolitano.
Nan chef cu mas di 40 aña di experiencia a bin Aruba pa duna training. Ademas di e faboritonan Italiano, bo ta haya tambe Lambchops, Ribeye Steak, Pulpo riba Grill, Gnocchi Sorrentino, y Salmon Riviera entre otro.
https://diario.aw/categories/noticia/general/aruba-a-haya-franchise-italiano-nobo-na-palm-beach#sigProId5512f3e316


text:
Mi ta corda cu na un workshop tocante e nificacion di nos sonjonan, hopi hende tabata conta nan sonjo den cua un auto ta aparece. Un meneer a conta di un sonjo unda e auto ta kibra den dos, significando asina e kiebra cu tin den su bida na e momento ey. Un otro a conta di un auto cu ta cuminsa bula mescos cu avion. Ami a conta di un sonjo di un auto cu mi ta core aden, pero mi no sa di ken e ta… e pregunta tabata ‘ta ken ta stuur/maneha e auto di mi bida?’. Oeps…mi no sa, pasobra mi no sa di ken e auto ta…
Hopi biaha nos ta laga un otro hende determina con nos mester ta, sin mira nos propio potencial. Nos auto ta kibra den dos y e ora numa nos ta corda cu nos mester a manten’e mas miho… mescos ta conta pa nos mes! No warda te ora bo kibra den dos pa mantene bo mes. Realisa kico bo ta bal. ‘Esaki ta conta pa bo auto tambe’, Ricardo, donjo di C.A.R.S. ta bisa mi cu su sonrisa di semper.
Biniendo bek riba e cantidad di sonjo cu hende ta sonja cu auto… esaki ta pasobra hopi biaha nos ta projecta nos mes den un otro situacion. Un auto ta simbolisa e curpa di un hende, esun cu ta sinta aden ta e alma. Dus si bo mes ta stuur bo auto den bo sonjo, esaki ta nifica cu abo tin control riba bo bida. Abo tin control riba e condicion di bo auto?
Comprondiendo Bida ta jama ‘Bon Bini’ na Ricardo y Larisa di C.A.R.S. y pronto nan lo cuminsa duna un par tips pa mantencion di bo auto. Den temponan cu no ta mes abundante pa tur hende, C.A.R.S. ta haja importante pa juda cada donjo di un auto pa mantene nan auto den e miho condicion posibel, cu e miho equiponan disponibel. Y nan ta haja Comprondiendo Bida un bon lugar pa hasi esaki.
Y KEN TA CUIDA BO AUTO? Nos ta recomenda C.A.R.S. Automall.


text:
Author: Rick L
Chispa di cortamento a causa candela na deposito na Mahuma
Dialuna mainta a drenta informe dinun candela na Mahuma, mesora a dirigi tamto polis como bombero na e sitio. Na yegada di e patruya a…
Polis a keda pidi na Bushiri pa un dama cu tabata grita pa auxilio.
Dialuna mainta a drenta informe for di un bisinja na Bushiri cu lo tini un dama ta gritando pa auxilio, mesora a dirigi patruya na…
T.O.P. a core cu adicto ambulante drumi dilanti trapi na un negoshi na Royal Plaza.
Dialuna mainta T.O.P.(Tourist Oriented Police) a tuma nota di un e adicto ambulante F. drumi bou di un trapi dilanti un negoshi na Royal Plaza….
Na Pos Chikito Complex recherchenan di distrito 1 (Oranjestad) a logra detene sospechoso busca pa justicia
Dialuna mainta despues di cu ministerio publico a emiti buskeda y detencion di un sospechoso, e oficialnan di recherche distrito 1 (Oranjestad) a sali bay…
Ladronnan a horta mas di 20 meter di tubo di koper pa awa na Euro Kitchen Design na Solito.
Dialuna mainta a drenta informe di ladronicia di tubo di koper, mesora a dirigi un patruya na e sitio. Na yegada di e patruya a…
Homber drumi den auto cu bentana habri a haya lift di polis pa su compleho di apartamento.
Dialuna madruga a drenta informe di cu tin un homber drumi den un auto full habri dilanti Ban Ban Cafe, mesora a dirigi un patruya…
Polis a core tras di homber sospechoso lomba sunu na Ponton y a detene
Dialuna madruga polis patruyando na Ponton a nota un persona lomba sunu cu na momento a wak polis a cuminsa core y polis a bay…
Durante patruya na Cumana polis a para y confisca auto cu no tabata tin su papelnan na ordo
Diasabra madruga durante patruya na Cumana polisnan atento a para un auto pa un control. Durante e control a bin descubri cu e papelnan no…
Bisiñanan na Solito a “team-up” pa ataka pareha problematico.
Diabierna anochi a drenta informe di un problema formal cu bringamento y hende herida na Solito, mesora a dirigi patruyanan na e sitio. Na yegada…
International Coastal Cleanup 2022 tin 100% mas impacto pa Aruba
EAGLE BEACH, Aruba – Sept. 22, 2022 – Pa International Coastal Cleanup Day, cu a tuma lugar dia 17 di September, Bucuti & Tara Beach…


text:
Pronto Aruba lo conoce un cambio den su sistema di enseñansa. Ta trata di implementacion di Scol Arubano Multilingual (SAM) den tur scol preparatorio y basico na Aruba. Nos idioma materno Papiamento lo haya un luga CENTRAL den enseñansa di Aruba.
Mirando cu den pasado mayoria di nos no a haya les di Papiamento na scol, maske Papiamento ta nos idioma materno, hopi di nos no por domina gramatica ni/ofortografia di Papiamento manera mester ta, como tampoco su vocabulario.
Awendia tin diferente material cu nos, como ciudadano, por uza pa educa/siña nos mes con pa haci uzo di Papiamento corectamente. Den e caso aki ta trata tantodi ortografia comodi gramatica. Docente Maureen Luidens MEd ta recomenda pa ortografia e buki Vocabulario Ortografico di Papiamento, miho conoci como e Buki Blauw. Pa gramatica e ta recomenda pa uza e bukinan di Gramatica di Papiamento di Departamento di Enseñansa, tanto esun di Morfologia como esun di Sintaxis.
Den e buki “Vocabulario Ortografico di Papiamento” bo ta haya mas di 17.000 palabra skirbi segun e reglanan describi den e map “Ortografia di Papiamento”. Alabes ta inclui den e buki un resumen di e reglanan di ortografia menciona. E buki aki ta un instrumento practico pa uzo diario y ta util pa tur hende. E reglanan describi den e map “Ortografia di Papiamento” conhuntamente cu e lista di palabra den e Buki Blauw a keda aproba oficialmente pa Parlamento di Aruba na 2018.
Pa medio di estudio di e dos bukinan “Manual di Gramatica di Papiamento”, Morfologia y Sintaxis, bo ta haya un bon conocemento di Gramatica di Papiamento. E bukinan aki ta trata respectivamente categoria di palabra y structura di frase den Papiamento.
Studiando e tres bukinan menciona e lesado por perfecciona su conocemento di e reglanan di e idioma cu e ta uza como vehiculo di comunicacion, di pensamento y di expresion artistico. E bukinan menciona ta yuda e lesado conoce e reglanan di e idioma na un manera eficiente y lihe, pues nan ta util pa tur persona. Fuera di conocemento di e reglanan di ortografia y di gramatica, ta masha importante pa lesa masha hopi texto na Papiamento (buki, revista, corant etc.) pa por desaroya un miho conocemento di e uzo practico di tur dia.
Uza Papiamento corectamente no ta facil, pasobra generalmente mayoria di nos pueblo no a hay’e na scol pa sigui desaroy’e. Algun tip pa desaroyaPapiamento den corto tempo, segun Sra. Luidens, ta pa siña tiki tiki e uzo di Papiamento y pone esaki den practica di biaha. Tambe e ta conseha pa focus riba un parti specifico di e uzo di Papiamento. “Sea consciente ora di papia y skirbi Papiamento pa coregi bo mes”.


text:
KRALENDIJK – Na 1983, tempu ku a publiká e di dos edishon di ‘Birds of The Netherlands Antilles’(Paranan di Antia) di Dr. K.H. Voous, e kantidat di para registrá na Boneiru tabata na 181. For di e momentu ei, e sifra akí a krese gradualmente pa yega na 237. Esaki ta nifiká un promedio di tres para nobo registrá kada dos aña. Esaki a aselerá últimamente, ku konfirmashon di 15 para nobo, den solamente e último sinku añanan.
Den Dutch Caribbean Nature Alliance (DCNA) su boletin di notisia grátis BioNews den e edishonnan 11 (2017), 19 (2018) i 31 (2020)a saka informashon nobo di kada aña. Den e artíkulonan anterior mi a deskribí loke a registrá den e añanan 2016-2019. Entre 2016 ku 2019 Peter-Paul Schets a duna informashon anual pa e lista di registrashon na Boneiru, ku tabata inkluí un resúmen kòrtiku di kada espesie nobo. Na 2020 a bini dos para nobo riba e lista akí.
Veloz Ordinario “Commmon swift” (Apus apus)
Na mei 2020, e opservadónan di para lokal Sipke Stapert i Steve Schnoll a mira i a saka pòtrèt di veloz úniko. Ku yudansa di diferente eksperto, inkluso Peter-Paul Schets (eksperto komentarista di eBird-Bonaire) a identifiká e para akí komo un Veloz Ordinario (Common swift), ku ta konosí i plamá den Oropa, pero no konosí den Karibe. Tin solamente un otro opservashon registrá den nos área, un registrashon di Sürnam for di di 2012. No solamente pa Boneiru esaki tabata un espesie nobo, pero tambe pa e islanan ABC i Karibe.
Veloz ordinario ta brui kasi rònt Oropa i Asia. Nan ta un bishitante hopi konosí den siudatnan na Wèst di Oropa kaminda nan ta yega for di nan basenan pa pasa wenter na fin di aprel i nan ta bula bai medio zomer. E ta un buladó fuerte i ta konosí ku e ta pasa mayoria parti di su bida bulando.
Meuchi hala blanku/ “White winged tern” (Chlidonias leucopterus)
Steve tabata opservando para na e Instalashon di Purifikashon di Awa di Kloaka (LVV) djaluna mainta tempran riba 12 di yüni 2020 ora ku el a ripará un meuchi chikitu deskonosí tabata drif den laria riba e tanki prinsipal. E meuchi akí tabata pa gran parti pretu ku boka pretu, pia kòrá, gran parti di hala blanku i rabu blanku. Grásias na algun pòrtrèt tremendo, a identifiká e para akí komo un Meuchi hala blanku ku pluma den su estilo ku e ta drumi riba nèshi, esaki tabata un primisia di registrashon pa Boneiru i tambe pa tur e islanan ABC. E meuchi akí a keda un siman largu na e mesun sitio, dunando asina algun otro opservadó di para ku suerte, oportunidat di opservá e para elegante i delikado akí.
Meuchi hala blanku ta brui entre Oropa Sentral ku Ost Asia. Kada primavera por mira e meuchi aki na Hulanda na kantidat chikitu. E espesie akí ta pasa wenter mas tantu na Afrika i Sùitost Asia, Oustralia i te hasta leu aya na New Zealand. Meskos ku e Veloz ordinario e meuchi akí ta rekonosé komo un para bagamundu sin paradero fiho na Nort Amérika.
E espesie di meuchi akí ta representá e espesie di para number 237 pa Boneiru. Interesante ta, ku di e 15 espesienan nobo ku a haña pa Boneiru for di 2016 bin ariba, a haña shete di nan na e tereno di tanki di awa na LVV. Anto 3 di esakinan tabata registrashon nobo pa e islanan ABC. Grásias na e tankinan di awa dushi, e área akí ta parse di ta un sorto di magnet pa para skars.


text: Sentro Hubentut i Famia ta bai kuminsá e kurso di konosé bo kurpa. E kurso pa muchanan di entre 6 i 8 aña ta kuminsá dia 5 di yüli. E kurso pa muchanan entre 9 i 11 aña ta kuminsá 7 yüli. E kurso ta un bes pa siman di 3or pa 4.30 di atardi i lo dura 6 siman. Durante e kurso e muchanan ta risibí informashon tokante e desaroyo físiko ku e mucha muhé i mucha hòmber ta eksperensiá. Tambe e muchanan ta siña kon atendé ku kambio físiko. Durante e kurso ta trata konosementu tokante, e partinan íntimo, higiena di partinan íntimo, fekundashon i desaroyo di beibi den barika (matris). E kurso a duna atenshon na norma i balor, i balor propio. Mayornan por inskribí e yu pa kurso na telefòn 701 52 60 òf 701 52 61. E último dia di inskripshon ta djabièrnè 23 di yüni.


text:
Haya sa con pa prepara pa e cambio
All Stories
Presidente di Corte Comun di Husticia Huez Maurits de Kort:
ORANJESTAD (AAN) – Juffrouw Marlien Dokman, ken tin 30 aña trahando como docente na Jacinta Kleuterschool,
ORANJESTAD (AAN) – Biblioteca Nacional na Oranjestad, a organiza riba Diaranzon di e siman aki, un exposicion di arte, di grupo.
ORANJESTAD (AAN): Diahuebs atardi, prensa tabata tin oportunidad di ser a conoci cu e logo di 'Sunchimi'.
Prome Minister a splica con a lidera Aruba durante pandemia hunto cu varios otro hende muhe profesional
Durante Conferencia “Platform for Women Leaders”
Na Santa Cruz, un tiki patras di e “Klooster “, e residencia di Soeurnan na Aruba, ta situa e Teatro di Ser'i Noca.
Un total di 55 miyon persona bou di e edad di 70 aña a fayece door di malesanan cronico no contagiabel
Minister Dangui Oduber a inaugura e conferencia 'Hunto Contra Malesa Cronico 2022'
Despues di revelacion di cosnan serio
Minister Geoffrey Wever: Sostenibilidad den comun:


text:
Kralendijk – Manera ya a bin den publikashon ku STINAPA tin un proyekto ku yama Proyekto Parke Bunita andando den Parke Washington Slagbaai. E proyekto aki tin diferente fase, manera reforestashon, eradikashon di kabritu, krea sitionan nobo di interes i promové uso sustenibel di e parke.
Tin diferente opinion tokante e proyekto aki. Pa e echo aki STINAPA ke brinda oportunidat pa komunidat di Boneiru espesialmente di e bario di Rincon pa bin kòmbersá ku nos, si bo tin idea, remarke, preokupashon tokante parke Washington. Nos lo tin profeshonal riba e tereno I ku konosé parke pa kontesta tur pregunta.
Nos ta invita un i tur!
Fecha: 21 ougùstùs 2021
Orario: 4or pa 6or
Sitio: museo Chichitan Rincon


text:
No tabata su intencion, esey ta locual Charles Ilavoes a declara den un entrevista exclusivo, despues di e desgracia na pomp di gasolin na Boulevard. E chauffeur envolvi den e accidente a regresa na e sitio despues di un rato.
El a conta cu despues di trabou el a dicidi di pasa busca poco gasolin. E ta corda di a paga e auto, pero cu su pia lo a cay riba e trot cu a haci cu el a dal tras di e vehiculo su dilanti, den un maniobra a bira e stuur pero a haci cu el a bay dal den e pomp.
Ilavous, cu ta e chauffeur cu a causa e accidente, a indica cu e no tabata intencional. El a bandona e sitio pasobra el a sinti cu e ta bay bira loco debi na locual cu a caba di pasa. Susto a pone cu el a sali bay for di eynan pero despues cu el a calma, a regresa pa asina cuminsa busca su pertencianan cu a keda atras. Den e susto a lubida su potmoni, cu ta locual tabata prome cos cu el a bin ta puntra p’e.
Mirando tur e gasto cu a keda atras y cu el a bandona sitio, ta di evalua seriamente kico tin cu bay tuma luga awo. Charles no tabata na altura cu a confisca su auto, ni tampoco den cuanto gasto e ta hinca awo. Locual e ta apela, ta pa yega na un areglo y asina paga poco poco mirando cu e tin famia y cos pa paga.
Locual e ta bay haci awo, ta tuma contacto cu polis pa mira kico ta e siguiente paso cu tin cu tuma.
Version di testigo riba e incidente
Na momento cu a dal den e pomp, na e otro banda tabatin un otro vehiculo staciona cu tambe tabata yenando gasolin. Chauffeur di dicho vehiculo, Shahayra de Cuba a conta cu normal esaki no ta su ruta ni e stacion cu e ta frecuenta pero mirando cu e tabata den pura y den e area a dicidi di para na Boulevard pa tank. E biaha aki el a bira un dia peculiar.
Shahayra na e momento ey tabata para cu lomba pa e pomp y a scucha un zonido hopi duro su tras. Esey tabata momento cu a dal den e prome auto. A ripara cu e chauffeur no a para y a sigui bin full speed riba mi, ta locual Shahayra a conta.
E mester a bula y hala un banda. Si e no a hala e lo tabata benta eybou, den tur e gasolin.
E tabata un susto grandi! Segun De Cuba por a observa, na momento cu el a dal den e prome vehiculo, e tabata purba maniobra cu e stuur y segun e por a mira, cu intencion di hit and run. Pero pa su mala suerte e stuur a lock y a haci cu el a bay dal y ranca e pomp di gasolin.
Despues di a dal, el a piki tur pertenencia den auto y baha na awa. Afortunadamente nada mas grave no a pasa y Shahayra ta consciente y contento di esaki, pasobra e por tabata pio. Lo sigui bishita e stacion den futuro como no ta tabata nan fout di locual a tuma luga.
Ta papia di un suma di 70 mil florin pa cuminsa
Esaki ta algo cu prome biaha den historia a tuma luga. Humberto Acosta Operation Manager CITGO Boulevard no por corda cu antes algo asina aki a yega di sosode. Nunca ta premira un tipo di accidente aki tuma luga y awo tabata excepcional. Den careda di 3:00 PM a haya notificacion y mesora a activa e protocol indica na momento cu algo asina tuma luga. Por a tuma nota cu e personal di CITGO Boulevard a actua debidamente y activa e emergencia y asina lock tur pomp pa asina para e fluho di gasolin mesora, no solamente na e pomp afecta, pero na tur pomp e momento ey.
Ta agradecido cu tur personal tabata sa con pa actua y cu no a pasa na nada mas grave. E daño na e pomp si ta uno grandi. No ta mira cu e pomp aki lo por ta den servicio mas, e ta completamente destrui. Pa awo lo opera cu e resto di pomp cu nan tin. E gasto cu ta encera un pomp asina ta di aproximadamente 70 mil florin. Cu ta inclui e pomp nobo, transporte y instalacion.
Acosta no por compronde kico lo por a pasa den mente di e chauffeur, cu a piki su papelnan y sali bay. Naturalmente e caso aki ta den man di autoridad y investigacion lo saca afo kico por a pasa. Tambe el a indica cu e tin mas di 35 aña trahando y un incidente asina aki nunca a yega di tuma luga prome, locual cu hopi biaha sa pasa si ta cu un chauffeur ta sigui core cu e slang na e auto pero di e magnitud aki, nunca.


text:
Paga tinu: Bini e sita na Registro Sivil ku e dokumentonan nesesario.
Registro Sivil
E departamento Asuntunan Sivil di Entidat Públiko Boneriano ta responsabel pa e Atministrashon básiko di datonan personal (PIVA), pa e 'registronan di registro sivil' i pa organisashon di elekshon. Banda di esaki Registro Sivil ta responsabel tambe pa entre otro fasilitashon di pasport, prueba di identifikashon (sédula i reibeweis) i diferente prueba di registro sivil.
Fuera di esei ta mas fásil pa traha un sita serka Registro Sivil, dor ku bo ta keda klá mas lihé.
Funshon di Kasa
For di 1 di decèmber 2011 tur e produktonan ku ántes tabata paga na Servisio di Finansa di Entidat Públiko Boneiru (ántes Ontvanger) a muda pa Registro Sivil. Ta trata aki di e siguiente produktonan:
- kosto pa konstrukshon
- kosto pa reibeweis
- kosto pa petishon di pèrmit
- kosto pa petishon di èrfpagt i remodelashon


text:
Wil je het boek lezen?Otrobanda, a timeless poem of Curacao in pdf-formaat? Goede keuze! Dit boek is geschreven door de auteur S.R. Wolfert. Lezen Otrobanda, a timeless poem of Curacao Online is nu zo gemakkelijk!
Deterioro di Otrobanda, pa tantu diferente motibu, a nifik dekadensha di un parti di K rsou su kurason. Habitantenan a buska otro kaminda di bai, pobresa a kumins reina, monumentonan a bai atras i kriminalidat a lanta kabes.Pero na fin di a anan ochenta diferente organisashon, instansha i inisiativa partikular a kumins desaroy akshon pa evit e Otrobanda bieu di bai p rd . Ku fondonan di desaroyo Hulandes i invershonnan lokal, tantu di gobi rnu komo partikular, a kumins ku renobashon di e edifisionan konsider komo monumento. For di prinsipio habitantenan di Otrobanda t bata enbolb den e desaroyo ak . Ku tempu hopi a sosod , i ketubai ta sigui invert den reedifikashon di Otrobanda.Den e buki ak mi ke trata na ilustr e konsekuenshanan positivo di e esfuerso i invershonnan ei. E resultado ta un serie di p tr t di e kurason ku ta bati duna bida den i r nt di e monumentonan. Aki den, hende i nan trabou ta sentral. Otrobanda ta yen di aktividat i produktividat atrobe. Habitante original a bolbe, pero tambe generashonnan nobo di otro kultura a riska hasi e paso, i ademas un kantidat di empresa ta bin estables nan mes aki.E buki ak ke ta un refleho di e diversidat di hende, kultura i aktividat empresarial den Otrobanda, ku tur su kontradikshon di fishi bieu i tradishon, i desaroyo mod rno ku moda resien. E splikashon skirb pa artista i Otrobandista Philip Rademaker ta duna bida na e p tr tnan, i atrabes di nan, na Otrobanda.Otrobanda a renas !Sinaya R. Wolfert ktober di 2006Met het verval van Otrobanda - waar diverse oorzaken aan ten grondslag lagen - verpauperde een deel van het hart van Cura ao. De bewoners trokken weg, armoede zette in, monumenten raakten in verval en de criminaliteit nam toe. Vanaf eind jaren tachtig is door verschillende instanties, organisaties en particuliere initiatieven besloten in actie te komen om Otrobanda van de ondergang te redden. Met hulp van Nederlandse ontwikkelingsgelden, Antilliaanse - en particuliere fondsen werd de renovatie van de monumentale panden aangepakt. Vanaf het begin werden de bewoners van Otrobanda betrokken bij deze wederopbouw. Sindsdien is er veel gebeurd en de investeringen blijven doorgaan in dit gebied.Met dit boek tracht ik de positieve gevolgen van deze inspanning en investeringen zicht-baar te maken. Het resultaat is een fotoserie over het hart van het leven in Otrobanda in en rondom de monumenten. Mens en bedrijf in Otrobanda staan hierin centraal. Er is weer volop activiteit en productiviteit. Oorspronkelijke bewoners zijn weer in Otrobanda teruggekeerd maar ook nieuwe generaties uit diverse culturen hebben de stap aangedurfd. Daarnaast vestigt zich een toenemend aantal bedrijven in dit gebied. Dit boek is een weergave van de diversiteit aan mens, cultuur en bedrijf in Otrobanda met al haar tegenstellingen en contrasten in oude ambachten, tradities en nieuwe ontwikkelingen van de huidige tijd. De ondersteunende teksten van de Cura aosche kunstenaar en Otrobandista Philip Rademaker doen de foto's en daarmee Otrobanda tot leven komen.Otrobanda is herboren!Sinaya R. WolfertOktober 2006With the decay of Otrobanda, which can be attributed to various factors, part of the heart of Cura ao was impoverished. Inhabitants moved away, poverty set in, monuments fell into disrepair.Since the end of the eighties several agencies, organizations and private initiatives have come into action to rescue Otrobanda from going under. With Dutch developing aid, Antillean and private funds the renovation of the monumental premises has been taken in hand. From the very beginning the inhabitants have been involved in the reconstruction. A lot has happened since then and organizations continue investing in this area.In this book I try to display the positive consequences of these efforts and investments. The result is a series of photographs dealing with the essence of life in and around the Otrobanda monuments, focusing on the people and activities in Otrobanda. Again Otrobanda is brimming over with activities and productivity. Not only have the original inhabitants returned to Otrobanda, but other new generations from various cultures have also taken the plunge. Moreover, an increasing number of companies have established in this area.This book is an account of the diversity of people, cultures and companies in Otrobanda with all its contradictions and contrasts of old trades, traditions and new contemporary developments. Philip Rademaker, Cura ao artist and «Otrobandista«, has supplied the supporting texts thus bringing the pictures and Otrobanda to life.Otrobanda has been reborn!Sinaya R. WolfertOctober 2006
...nda, a timeless poem of curaçao. Photography by Sinaya R ... Sinaya Magazines - yumpu.com ... ... Timeless Magazines - yumpu.com ... nda, a timeless poem of curaçao. Photography by Sinaya R. Wolfert • Text by Philip Rademaker. Uniek fotoboek laat Otrobanda (Curaçao) tot leven komen. Otrobanda, een tijdloos gedicht van Curaçao. Te koop vanaf november 2006. Een boek dat een weergave is van de diversiteit aan mens, cultuur en.
Philip Rademaker, Sinaya R. Wolfert Otrobanda, a timeless poem of Curaçao. Gedrukt boek . Genre Non-Fictie Onderwerpen Geschiedenis, Levensbeschrijving, Curaçao, Otrobanda (Willemstad, Curaçao) Taal Nederlands, Engels, Papiaments Meer informatie Versie 1st ed Uitgever Sinaya Wolfert Fotografi...


text:
Nos ta den e ultimo siman di preparacion pa e grandioso careda di ‘Betico Memorial’ cu ta
wordo organisa anualmente pa IBiSA. Diadomingo awor, dia 25 di januari 2015 e careda ta sali
exactamente pa 6’or di mainta for di riba caminda principal dilanti di Centro Deportivo Betico
Croes na Sta. Cruz.
Inscripcion ta tumando lugar na oficina principal di IBiSA situa na Frankrijkstraat 1 y tambe na
IBiSA Sport Centrum San Nicolaas for di 7:30a.m. pa 12’or p.m. y di 1:00 p.m. pa 4:30p.m. Un
invitacion cordial ta bay na pueblo di Aruba en general y tur esnan cu tin custumber di participa
na e gran careda aki pa inscribi mas pronto cu ta posibel. Ta tuma inscripcion te cu diahuebs, dia
22 di januari 2015 pa 4’or p.m.
Inscripicion pa participante local na e 10K Run ta Afl. 15,- y pa participante internacional ta
US$. 10,-. Mientras cu pa e 6K Fun Walk & Run esaki ta Afl. 10,- of US$. 8,-.
Premiacion di e 10K Run ta segun categoria di edad y ta premia e coredonan masculino y
femenino cu finalisa na 3er, 2do y 1er lugar den nan categoria.
Pa e 6K Fun Run/Walk ta premia 1er, 2do y 3er lugar den canado pa femenino y masculino.
Mientras cu tambe ta premia e prome 3 coredonan masculino y femenino cu cruza e linea final.
Abo so falta. Inscribi awe mes y cuminsa cu determinacion, trahando riba bo salud y condicion


text:
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos querida mama, suegra, wela, ruman, tanta y amiga...
Theresa Krosendijk-Kock
Cariñosamente yama “Theresita”
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico.
Tambe na Aurora Funeral Home pa cu su bon servicio y atencion.
Alabes nos kier invita pa 3 Santo Sacrificio di misa cual lo tuma lugar na Misa Birgen di Fatima na Dakota:
Diabierna 26 di augustus pa 7’or di anochi
Diadomingo 28 di augustus 2022 pa 6’or di atardi
Diaranson 31 di augustus 2022 pa 7’or di anochi
Bo(so) presencia lo ta altamente aprecia.


text:
ORANJESTAD- Recientemente Inspectie Volksgezondheid a introduci un maneho nobo en conexion cu importacion di suplemento y/of remedi cu no ta registra y suplemento pa uzo propio. E maneho aki ta indica cu cierto suplemento y remedi tin autorisacion pa importacion sin tin mester di un permiso for di Inspectie Volksgezondheid Aruba. Pa remedinan y/of suplementonan (‘zelfstandigheid’) den forma di suministracion farmaceutico manera tablet, injeccion, polvo, ampullen, suspencion, azeta, crema, zalf, y ‘zelfstandigheden’ pa uzo propio y pa animal cu no ta para riba e lista, mester obtene un permiso di importacion.
Pa obtene permiso di importacion mester manda e siguiente documentonan na ivg@iva.aw
Documentonan:
- Un peticion pa permiso di importacion yena (documento di Douane) hunto cu e bill of lading of e formulario di Douane Luchthaven Reizigers.
- Un declaracion yena pa uzo propio for di Inspectie Volksgezondheid Aruba (mester wordo inclui adhunto).
- Un copia di forma di identificacion (paspoort of rijbewijs) di e individual cu ta importa e ‘zelfstandigheden’.
- Un copia di e factura di e ‘zelfstandigheden’.
- Si ta aplicabel, un copia di e verpakking di e ‘zelfstandigheden’.
E lista di remedinan y/of suplementonan cu no ta rekeri permiso di importacion ta obtenibel riba nos website via https://www.douane.aw/ bou di e seccion di documenten> download formulieren (particulier)> positieve lijst supplementen.
E formulario di declaracion pa uzo propio di Inspectie Volksgezondheid Aruba ta obtenibel riba nan website via https://www.iva.aw/seccion-di-remedi
Pa mas informacion of pregunta por tuma contacto cu Inspectie Volksgezondheid na 526-2160 of ivg@iva.aw como tambe Departamento di Aduana na 523-8888 of info@douane.aw.


text:
WILLEMSTAD — Federashon di Futbòl Kòrsou (FFK) i nos selekshon nashonal di futbòl bou di guia di Patrick Kluivert ta yama danki na pueblo di Kòrsou i prinsipalmente na tur e fanátikonan ku a yena Stadion Ergilio Hato pa e sosten ku nos a risibí pa e wega kontra El Salvador djabièrnè último. Un danki spesial tambe ta bai na tur medio di komunikashon pa nan kobertura durante hinter e temporada aki, danki na tur spònser, instansianan i un i tur ku a kolaborá pa e promé partido aki tuma lugá. Lamentablemente nos a pèrdè un bataya pero e guera si nos ta bai pa gana!
E delegashon di Kòrsou lo sali awe mèrdia, 6 di sèptèmber ku Insel Air pa Aruba, pa despues sigui pa Panama i despues pa El Salvador i nos selekshon ta keda den Hotel Intercontinental na El Salvador.
Djamars awor pa 7:35pm nos lo tin e segundo kompromiso aya na Salvador kontra e selekshon di El salvador den ‘Estadio Cuscatlán’ i pa djaweps awor nan lo bin Kòrsou bèk ku e triunfo pa nos sigui pa e siguiente buèlta.
E hungadónan ku lo biaha pa El Salvador awe mèrdia ta lo siguiente;
- Shanon Carmelia
- Elson Hooi
- Luidjino Hojer
- Gino van Kessel
- Darryl Lachman
- Michaël Maria
- Rhu-Endly ‘Cuco’ Martina
- Quenten Martinus
- Shelton Martis
- Rihairo Meulens
- Dustley Mulder
- Gevaro Nepomuceno
- Jeremy de Nooijer
- Zeus de la Paz
- Eloy Room
- Rowendy Sumter
- Charlton Vicento
- Jason Wall
- Germaine ‘Kemy’ Agustien
- Felicitano Zschusschen
- Dino Jean-Pierre Cornet
- Gillian Justiana
- Kenneth Kunst
Mester bisa ku lamentablemente nos delantero Vidarell ‘Papito’ Merencia a leshoná durante e wega di djabièrnè último i no por partisipá mas den e wega di djamars. Na su lugá a bin reforsá nos selekshon Kenneth Kunst, hungadó di Centro Barber.
E staf ku lo kompaña e hungadónan ta lo siguiente:
- Remfis Donker (hefe di delegashon)
- Carlo Tosi (fysio)
- Mirano Carillho (entrenadó físiko)
- Clinton Leocadia (masahista)
- Robert Duncan (masahista)
- Bertus Holkema (team manager)
- Wallid Elhage (dòkter)
- Reynold Mercera (material)
- Sherwin Martina (material)
- Etienne Siliee (direktor tékniko)
- Etienne Stomp (entrenadó di portero)
- Afshin Ghotbi (asistente direktor tékniko)
- Patrick Kluivert (direktor tékniko)


text:
Dokumento pa prueba bo entrada
1. Sédula
2. Resibu di koriente di WEB. Si bo tin Pagabon, e último resibu di kompra di koriente.
3. Prueba di entrada
- Slep di salario (loonstrook) di último 3 luna òf Prueba di entrada di bo dunadó di trabou òf Bo entrada segun ofisina di impuesto;
- Si tin entrada di kompania propio: Prueba di inskripshon di negoshi i tambe statement di banko di último 3 luna;
- Si tin entrada di trabou lòs/ penshun di behes/ AOV/ Penshun partikular (di kompania): Statement di banko di último 3 luna;
- Si tin ònderstant: Karta di Unidat di SZW.
4. Buki di famia, prueba di nasementu òf otro dokumento ku ta mustra e relashon di famia
5. Si bo ta un hür un kas: kontrakt di hür.


text:
Diahuebs den oranan di atardi por a mira varios unidad di polis y tambe di brandweer ariba Avenida Milo Croes, nan tawata bayendo direccion Huis van Bewaring.
Den oranan di diahuebs alarma a wordo bati pa un candela den e ex prison di Aruba. Eynan actualmente ta tene personanan indocumenta pendiente nan deportacion.
Den un statement cortico Vocero di Polis Sr.Lito Laclé a bisa cu un corchon lo tawata na candela.E corchon tawata den un cel danki Dios e la wordo controla.
Na e sitio tawatin varios unidad di polis y tambe di Brandweer.
Na ultimo a presenta un ambulance cu a staciona pafo y por a mira e Paramediconan cana bay paden, unda cu a controla un detenido cu a inhala poco huma debi cu e tawata cerca of den e cel.
Ta mustra den direccion di algo intencional, debi cu un corchon su so no ta cende candela.
Diahuebs den oranan di atardi por a mira varios unidad di polis y tambe di brandweer ariba Avenida Milo Croes, nan tawata bayendo direccion Huis van Bewaring.